text:
Abaturage ibihumbi 2,046 bo mu murenge wa Mushubati, Akarere ka Rutsiro nyuma yo gukora imishinga mito n’iciriritse bakiteza imbere barasaba Leta ko bavanwa mu kiciro cya mbere cy’Ubudehe.
Aba n’abaturage bibumbiye mu matsinda 55 ya Hinduka wigire, gahunda igamije kuvana abaturage mu bukene binyuze mu matsinda yo kwizigama no kugurizanya akorwa akanaterwa inkunga ku bufatanye bw’Akarere, Itorero ADEPR na World Vision.
Aba baturage bifuza kuva mu cyiciro cya mbere cy’ubudehe bose icyo bahurizaho n’uko imyumvire yabo yari ikiri yazaga ku isonga mubyatumaga badatera imbere.
Mukamana Jeanette, Utuye mu murenge wa Mushubati, Akagari ka Gitwa agira ati “Nsanzwe mu cyiciro cy’Ubudehe ariko nkurikije urwego ngezeho njyewe n’Umugabo wanjye twabiganiriyeho dusanga dukwiriye ku kivamo kuko hari ibyo tumaze kugeraho byadufasha kwiyishyurira Ubwisungane mu kwivuza, turifuza kuba twavanwa muri iki cyiciro cya mbere cy’ubudehe.”
Mukamana avuga ko impamvu bari barakennye harimo imyumvire yabo yari ikiri hasi, bakanagira uburangare, ariko kuba muri 2019 barabashije gusenyerwa n’ibiza bakigurira ikibanza ku mudugudu bakacyubakamo inzu y’ibyumba 5 n’ibikoni, bayishyiramo amashanyarazi na Sima, kuri ubu babasha guhinga bakeza, kuri ubu ikibaraje inshinga akaba ari ukwita ku muryango.
Karindanyi Elias ati “Singishaka kuba mu cyiciro cya mbere kuko nyuma y’amahugurwa twahawe kuri hindura imyumvire wigire, ibihumbi 15 Frw nahawe nayaguzemo inkoko zimaze gukura ndazigurisha ngana itsinda naryo riranguriza nguramo ingurube nayo irabwagura, none kuri ubu ndoroye nabasha kwiha icyo nshatse n’umuryango nkawishyurira Ubwisungane mu kwivuza.”
Karindanyi avuga ko mbere yo guhabwa aya mahugurwa nta tungo yagiraga murugo rwe, ariko kubera ko imyumvire ye yahindutse uyu munsi yoroye inka, ingurube n’inkoko kandi kuri asanga aramutse abonye amafaranga n’ubwo yaba make atamuca mu myanya y’intoki. Asaba abagifite imyumvire yo kumva ko hari amafaranga make abaho atashorwa bakwiriye guhindura imyumvire.
Rutagarama Eugene, Umushumba mukuru wungirije w’Itorero ADEPR mu Rwanda avuga ko Roho nzima ikwiriye gutura mu mubiri muzima ari nayo mpamvu yabateye kwinjira mu bikorwa bihindura imyumvire y’Abaturage.
Ati “Ibikorwa nk’ibi bizamura imibereho myiza y’Abaturage biri mu ntego n’inshingano z’Itorero, kuko Roho nzima igomba gutura mu mubiri muzima. Abaturage barigishijwe biteza imbere bahereye ku kuzigama amafaranga make bakazabasha kuyashora bakiteza imbere, tukaba twishimira ko nabo intambwe bamaze gutera batagishimishijwe no kuba mu cyiciro cya mbere cy’Ubudehe.”
Rutagarama ashimira World Vision ko yabafashije mu kuzamura imyumvire y’Abaturage biganisha ku guhindura imibereho myiza y’Abaturage, abaturage bakaba bageze ku ntambwe ishimishije.
Habitegeko François, Guverineri w’Intara y’Iburengerazuba avuga ko guhindura imyumvire iyo umuturage abijyananye no gukora ashobora kuva mu cyiciro cy’abafashwa akajya mu cyiciro cy’abafasha.
Ati “Turamutse dufatanyije n’amadini twakemura ibibazo by’Abaturage byinshi, tukaba twishimiye intambwe imaze guterwa. Kuko nimba abaturage bivugira ko bakwiriye kuva mu cyiciro cy’abafashwa bakarekera abandi bafite intege nke bagafashwa n’igikorwa cy’ubunyangamugayo.”
Habitegeko ku baturage bari gusaba kuva mu cyiciro cya mbere cy’Ubudehe avuga ko ari ikintu cyiza kijyana no guhindura imyumvire umuturage akabijyanana no gukora ku buryo ava mu cyiciro kimwe akajya mu kindi.
Mu rwego rw’imibereho y’abatuye Akarere ka Rutsiro, EICV5 yakozwe kuva mu Ukwakira 2016 kugeza ukwakira 2017 igaragaza ko 24.46% by’abagatuye bari mu bukene bukabije naho 49.5% by’abagatuye babana n‘ubukene.
N’ubwo aka karere ka Rutsiro gakungahaye ku musaruro ukomoka ku buhinzi, ubworozi, amashyamba n’uburobyi, kaza ku mwanya wa 2 mu kugira abaturage benshi bakennye mu Ntara y’Iburengerazuba, dore ko kaza inyuma y’Akarere ka Nyamasheke gafite 69.3% by’abakene na 41.5% by’abanene bakabije.
Mu gihugu hose, Akarere ka Rutsiro kaza mu turere tune twa nyuma mu dufite abaturage bakennye turimo Nyamasheke, Gicumbi na Gisagara.


c: text/html

text:
Abaharanira uburenganzira bw’abana basaba leta kuba maso
Bamwe mu baharanira uburenganzira bw’abana barasaba ko leta yahagurukira ikibazo cy’abatandukana ugasanga abana barabirenganiramo.
Mu bihe byashize hari bamwe mu bagore bagiye bagaragara bajyanye abana babo mu bukwe bavugaga ko hari abagabo babyaye abo bana bagiye gusezerana n’abandi bagore batabahaye ibyo bazatungisha abana babo bavuga ko babyaranye.
Hari abavuga ko abahoze ari abagabo babo nta mutungo babasigiye wazatuma batunga abo bana, bityo bagahitamo kugaragariza ikibazo mu ruhame
Ni igikorwa bamwe mu banyarwanda bavuze ko kidakwiye, mu gihe abandi bavuga ko byagabanya ikibazo cy’abagabo birengagiza inshingano zabo.
Ku ruhande rw’impuzamiryango ishinzwe kurengera uburenganzira bw’abana, CLADHO, ivuga ko hari igikwiye gukorwa.
Bwana Evariste Murwanashyaka, umunyabanganshingwabikorwa w’umusigire wa CLADHO agira ati “Leta ikwiye gushyiraho uburyo bwose bwakorehereza kwita ku mwana mu gihe abashakanye bagiye gutandukana kandi babana binyuranije n’amategeko.”
amwe mu bayobozi mu nzego z’ibanze baravuga ko uburenganzi bw’umwana bukwiye kwitabwaho n’abamubyaye n’ubwo baba batarashakanye byemewe n’hamategeko bityo bakitwararika ku mutungo bafitanye kugira ngo uzarengere umwanya mu gihe batakibana.
Charles Havugimana Umunyabanga nshingwabikorwa w’umurenge wa Kimisagara mu Karere ka Nyarugenge ho mu mujyi wa Kigali usanzwe anasezeranya mu mategeko abagiye kurushinga avuga ko itegeko ntawe ribuza gusezerana n’undi mu gihe yemera abana yabyaranye n’undi ku ruhande ,ariko umubyeyi agomba kwita kuburere bw’umwana,akita gukurikirana ubuzima bw’umwana kugeza abaye umugabo cyangwa abaye umugore.
Bwana Murwanashyaka Evariste umunyabanganshingwabikorwa w’umusigire,w’impamuzamiryango iharanira uburenganzira bwa muntu avuga ko Leta ikwiye gushyiraho uburyo bwose bwakorehereza kwita ku mwana mu gihe abashakanye bagiye gutandukana kandi babana binyuranije n’amategeko.
Ku ruhande rwa leta, Bwana Charles Havugimana Umunyabanga nshingwabikorwa w’umurenge wa Kimisagara mu Karere ka Nyarugenge usanzwe anasezeranya mu mategeko abagiye kurushinga avuga ko itegeko nta we ribuza gusezerana n’undi mu gihe yemera abana yabyaranye n’undi ku ruhande .
Yungamo ko umubyeyi agomba kwita ku burere bw’umwana, akita gukurikirana ubuzima bw’umwana kugeza abaye umugabo cyangwa abaye umugore.
Ku ruhande rw’imiryango itaribiya leta, Me Mukashema Marie Louise, ushinzwe ibyo kunganira mu by’amategeko mu kigo gishinzwe ubufasha mu by’amategeko (Legal Aid Forum) avuga ko ababyeyi baba barasezeranye cyangwa batarasezeranye bagomba gushyira imbere inyungu z’umwana.
ko mugihe abagiye kubana bahisemo kubana bitemewe n’amategeko umwana naba akivuka buri mubyeyi yagakwiye kumva ko ari inshingano ze kwibwiriza akajya kumwandikisha mubitabo by’irangamimerere atari ngombwa ko atagekwa n’urukiko kwiyandishaho umwana.
Akomeza avuga ko umubyeyi afite inshingano zo kurera uwo yabyaye kumuvuza n’ibindi.
Yungamo ko iyo umubyeyi atakibana n’uwo bashakaye izi nshingano aba akizifite mu rwego rwo gukomeza kurengera umwana mu gihe atabikoze urukiko rutegeka ko abikora ku ngufu.
Amategeko y’u Rwanda avuga ku nshingano z’ababyeyi ku mwana. Itegeko nº32/2016 ryo ku wa 28/08/2016 rigenga abantu n’umuryango mu ngingo zaryo zitandukanye, risobanura ibijyanye n’ububasha bwa kibyeyi ku mwana
Ingingo ya 319 y’iryo tegeko, ivuga ku bubasha bwa kibyeyi ku mwana wavutse ku bashyingiranywe.
Ububasha bwa kibyeyi ku mwana bufitwe na se na nyina b’umwana.
Iyo babuze ubwumvikane ku byerekeye gukoresha ubwo bubasha bwa kibyeyi, umwe mu bashyingiranywe abishyikiriza inama y’umuryango ikagerageza kubunga.
Utishimiye umwanzuro wayo afite uburenganzira bwo kuregera urukiko rubifitiye ububasha na rwo rugaca urubanza rushyira imbere inyungu z’umwana.
Ntakirutimana Deus

robotstxt: allowed

filter: keep


text:
Mu gihe abandi baryohewe na St Valentin kuri Pamella na The Ben byari ibindibindi
Ku itariki ya 14 Gashyanyare 2022, ku munsi w’abakundanye, hagati ya Miss Uwicyeza Pamella na The Ben bayizihirije mu ntea ndende kuko nta n’umwe waruri kumwe n’undi.
Mu gihe abandi bizihizaga umunsi mukuru w’abakundana tariki 14 Gashyantare bari kumwe, kuri Miss Pamella we byari irungu rivanze n’urukumbuzi yatewe no kuba adaherukana n’umukunzi we The Ben.
Ku munsi w’abakundana Saint Valentin, The Ben yagerageje kwita ku mukunzi we Miss Pamella maze amwoherereza indabo nziza cyane. Ntagushidikanya ko Miss Pamella yashimishijwe niyi mpano ariko birushaho gutuma urumumbuzi afitiye Fiance we rwiyongera.
Urumumbuzi Pamella afitiye umukunzi we The Ben rwatumye ajya kuri Instagram story maze ashyiraho impano yagenewe ku munsi wa Saint Valentin maze arenzaho amagambo agira ati ” The Ben I miss you Babe” muri make ati “The Ben ndagukumbuye mukunzi”
The Ben na Miss Pamella baheruka kugaragara bari kumwe mu birwa bya Maldives, ubwo uyu muhanzi yafataga icyemezo akambika uyu mukobwa impeta amusaba kumubera umugore, Pamella nawe abyemera atazuyaje.


text:
Episode 3: …ubwo mu gitondo inyoni zavuze nakandagiye bwacyeye neza ibirometero bitatu mbisoje nkomeza kugenda nkurikiye umuhanda imodoka zijya i Kigali zanyuragamo numvaga ndibugereyo uko byagenda kose, ubwo nakomeje kugenda mbaririza ngo numve ko ndi hafi kugerayo ariko uwo nabazaga wese yaratungurwaga agatangara akibaza uwo mwana ugiye i Kigali n’amaguru, ibyo simbyiteho nkikomereza urugendo. Ubwo […]Irambuye
Episode 2 – …Ku bw’amahirwe nsanga batansize cyane muri ibyo bihe, nta kindi nitagaho usibye ihene za Kaka wanjye kuko nizo zari zidutunze urebye! Iyo twageraga aho twaragiraga, abakina barakinaga ariko jyewe akenshi nakundaga kwituriza cyane, rimwe na rimwe nkiririmbira narambirwa ngashushanya mu ivumbi cyangwa nkubaka inzu za zindi z’uduti. Ibyo nibyo byatumaga abandi bana […]Irambuye
: Ubwo bamaze kumpereza imfunguzo, mfungura umuryango nicara mu modoka yanjye nshya nari maze kugura, ndatsa nitonze nsohoka banyobora aho nyura mfata umuhanda! Nkiwufata, ubwo mba ndakangutse, ooooh my God!!! Ahari ubanza ari ubwa mbere nari ndose inzozi nk’izo! Ubwo nahise mbyuka nigizayo ikiringiti nshaka agashati nari nashyize hasi mu mirambizo, ndakabura, mpfa gusohoka numvaga […]Irambuye
Ubuzima ni iki? Abahanga bavuga ko Ubuzima ari igihe umuntu asamwe, akaba aribwo atangira kugira ubuzima no kwitwa umuntu! Hari abavuga ko ubuzima butangira iyo umuntu avutse kuko ngo ariho batangira kubara italiki, ukwezi ndetse n’umwaka! Ibyo ntitwabitindaho, gusa icyo tuzi ko ni uko ubuzima bugira intangiriro ndetse bukagira iherezo! Muri uko kubaho k’umuntu, ahura […]Irambuye


text:
Ruhango: Umuyobozi wa RIB ku rwego rw’Intara yasabye urubyiruko kuva mu byaha no kwirinda ababibashoramo
Umuyobozi w’Ubugenzacyaha-RIB mu Ntara y’Amajyepfo, Kamarampaka Consolle yasabye urubyiruko rwiga mu mashuri yisumbuye kwirinda kugwa mu byaha kuko bibangiriza ubuzima bw’Ejo hazaza. Yabasabye kwirinda ababibashora bagamije inyungu zabo bwite. Hari kuri uyu wa 25 Gicurasi 2022 mu biganiro by’ubukangurambaga ku gukumira no kwirinda ibyaha mu rubyiruko, ubwo baganiraga n’abanyeshuri bo mu bigo by’amashuri yisumbuye birimo; GS Indangaburezi TVET n’ikigo cya Sainte Trinite ku bumenyi rusange ndetse Sainte Trinite TVET.
Ni ubukangurambaga bwagarutse cyane ku byaha birimo; gusambanya abana, gucuruza abantu, gukoresha ibiyobyabwenge n’ibindi byaha birimo iby’ingengabitekerezo iganisha ku bikorwa bw’ubutagondwa n’iterabwoba.
Kamarampaka yagize ati” Ejo heza hanyu muhafite mu biganza byanyu. Mwirinde gukora ibyaha kandi mwirinde n’abashaka kubibashyiramo kubera inyungu zabo kugirango mubashe gutegura neza ejo hanyu hazaza. Mufite amahirwe, muyakoreshe mwirinda ibyaha kandi hari abari hanze hariya bashaka kubibakoresha, ariko ntimuzabahe umwanya, ahubwo mujye mubimenyesha inzego bireba zibikurikirane kandi muzaba mufashije ubutabera gukumira ibyaha”.
Raporo y’Urwego rw’Igihugu rw’ubugenzacyaha(RIB), yagaragajwe n’Umukozi wa RIB ushinzwe kurwanya Ibyaha, Ntirenganya Jean Claude igaragaza ko hari ibyaha bigaragara ko bigenda byiyongera ariko kandi hakaba n’ ibindi bigabanuka.
Ntirenganya, yagaragaje uburyo ibyaha byo gusambanya abana bikomeje kwiyongera kuva mu 2018, aho abugarijwe cyane ari abo mu kigero cy’imyaka 15 na 17.
Yagize ati“ Mu myaka itatu ishize, amadosiye yakiriwe ni 12.840, aho muri 2018-2019 hakiriwe amadosiye 3.433, muri 2019-2020 hakiriwe 4.077, mu gihe muri 2020-2021 amadosiye yari 5.330, bigaragaza ko yiyongereye ku kigereranyo cya 55.2%, bangana 1.879 ugereranyije n’umwaka wari wawubanjirijwe.”
Yakomeje kuvuga ko Intara y’Amajyepfo mu myaka itatu hasambanyijwe abangavu bagera ku 2,288, aho muri 2018-2019 hasambanyijwe abagera kuri 609. Muri 2019-2020 hasambanyijwe 763 naho mu mwaka wa 2020-2021 hasambanywa abangavu 916. Bivuze ko nabo biyongereyeho 50,4% ugereranyije n’umwaka wabanje.
Muri iyi Ntara, abasambanyijwe bose ni 2,418 naho ababasambanyije bangana n’ibihumbi 2,372, bisobanuye ko hari abagabo basambanyije abana barenga umwe.
Yanakomoje kandi ku basambanywa yerekana ko abakobwa bihariye 97,1% bangana 13,254 by’abahohoterwa, naho abahungu bakaba 2,9% bangana na 392.
Mu bijyanye n’imyaka, abana bari hagati ya 15-17 nibo basambanywa cyane. Abaturanyi bihariye 68% by’ibikorwa byo gusambanya abana ,19,2% bigakorwa hagati y’abitana abakunzi naho 8,5% bigakorwa n’inshuti z’umuryango.
Mu myaka itatu ishize urubyiruko rusaga 18,559 rwafatiwe mu bikorwa byo gukoresha ibiyobyabwe. Intara y’Amajyepfo yabonetsemo abasaga 2,852 bakoresha ibiyobyabwenge.
Akarere ka Ruhango kabonetsemo ibigo birimo abanyeshuri bakoresha ibiyobyabwenge ndetse abaturanyi b’ibi bigo bakaba aribo babigurisha ababinywera ku ishuri, hagakurikiraho akarere ka Huye naho Gisagara ikaza ku mwanya wa 3.
Muri ibi biganiro kandi, herekanywe imiterere y’ikibazo cy’icuruzwa ry’abantu aho imibare igaragaza ko mu myaka itatu ishize, abasaga 213 bacurujwe mu bihugu by’Amahanga, harimo abagabo 59 n’abagore 156. Ugendeye ku myaka yabo, abari munsi y’imyaka 18 ni abantu 69 naho abari hejuru yayo bakagera ku 146. Abagaruwe mu gihugu ni 50, benshi bakaba bagenda bijejwe akazi keza, kubaka imiryango, kwiga n’ibindi bishuko bitandukanye bibereka ko bazagira ubuzima bwiza cyane.
Urubyiruko rwiga mu mashuri yisumbuye rwakurikiranye ikiganiro, rwemeza ko kutanyurwa n’ibyo bahabwa n’ababyeyi babo ari byo bituma bishora mu byaha byo gucuruza no kunywa ibiyobyabwenge, bigatuma basambanya abana n’abakuru. Bagaragaje ko batunguwe no kumva ko hari abantu bacuruzwa n’abandi.
Mutesi Clementine, yiga mu ishuri ryitiriwe Ubutatu butagatifu( Sainte Trinite) rya Ruhango mu mwaka wa 4. Avuga ko yatunguwe nuko abantu bagurishwa nk’amatungo. Avuga ko urubyiruko rukwiye gukoresha ubushishozi, rukirinda abarushora mu byaha kuko ruba rusabwa ibintu byinshi ari nabyo rutegerwaho.
Igirimbabazi Dieudonne, umunyeshuri nawe wiga muri iki kigo yemeza ko ibi biganiro bikenewe kugirango n’abatekerezaga gukora no kwishora mu byaha bisubiraho. Gusa avuga ko ibyo kugurishwa mu mahanga yumvise bikomeye, ko ari ubwa mbere abyumvise. Asaba urubyiruko bagenzi be ko rukwiye gushishoza rukamenya abashaka kurwoshya, rukirinda kandi gukoresha ibiyobyabwenge.
Niyonkuru Sarah, avuga ko yari aziko abakobwa aribo basambanywa!, none n’abagore bakuze ngo basambanya abasore bato n’abana kandi aribo bakwiye kubaha uburere?. Yasabye bagenzi be ko bakwiye kunyurwa n’ubuzima babayemo, ndetse bakakira ibyo bahabwa n’ababyeyi, aho gushaka gukira vuba nk’abatagira amaboko yo gukora.
Umuyobozi w’Akarere ka Ruhango, Habarurema Valens yibutsa urubyiruko ko Leta y’u Rwanda ikora ibishoboka byose kugirango babashe kwiga neza kandi bategure ejo habo heza. Yibukije ko umwangavu watewe inda cyangwa agakorerwa icuruzwa inzozi ze ziba zangiritse. Asaba buri wese ko akwiye kumenyesha inzego bireba mu gihe icyaha kitaraba, ababibashoramo bagafatwara batarangiza Urubyiruko.
Ubu bukangurambaga bwa RIB, buzakomereza mu bigo by’Amashuri bufite insanganyamatsiko igira iti “Uruhare rwanjye mu kurwanya ibyaha byo gusambanya abana, ibiyobyabwenge n’ibindi byaha byibasiye urubyiruko“.
Akimana Jean de Dieu


text:
17/07/2017, yanditswe na Amiel Nkuliza
Ibihe turimo biteye impungenge. Ni ibihe byahanuwe na Magayane, ndetse na Nyirabiyoro. Mbere y’uko aba basizi bombi bahanuye iz’Ubunyabungo, batangaje ko nyuma y’amaraso yamenetse ari menshi, hari abazarwigera, bakarusigira «Rwigere urumpe»! Ngo bazigera u Rwanda, bazarusige uko barusanze, ariko ngo banasige barugize umuyonga. Ngo bazimena inda (Rwigara, Rwisereka, Gasagure, Karegeya…) mbere yo kuruhunga. Kuruhungira iyo bateye baturutse; iyo mu bararo. Iyo giterwa inkingi; iyo mu bigori, bitagira umunyu, no muri shitingi. Iyo hazira amashuri, umuco n’ubumuntu.
Nyuma y’uko Diane Rwigara akomerekejwe n’ihembe ry’inyamaswa yarimo guhiga, yahise atontoma nk’intare ishonje. Yakuye agahu ku nnyo, yiyemeza guhigisha uruhindu iyo nyamaswa ubu ishigaje ihembe rimwe rukumbi. Yahisemo kurwanya ingoma, atitaye ku mbaraga z’ababaji bayo, n’abakaraza bayo. Iby’uko haguma umwami, ingoma ikabazwa, yabiteye umugongo. Uyu Haguma ngo yahisemo kumunywesha, agatanga atanduranije cyane.
Ni kuri uyu wa 14 nyakanga 2017, ubwo uyu mwari muziranenge yakuraga agahu ku nnyo. Ni na bwo yatangaje umuhigo utagira impigi. Nyamara impigi zirahari, ni uko zikizirikiye ku nkomo n’inkomanizo. Ziracyakikije inka zitarateka; zigisomeza amata inyama, kandi kizira. Ziracyakeza umwami w’umushakamba, mbere y’uko inka ze ziteka, impigi ze zigasuhukira aho zigikamwa. Izindi mpigi ni izitagira umurizo, zimokera iyo mu gikari. Zirekereje ko hagira uzishumuriza umuhigo, zigasaranganya imirwi yawo. Izi nzozi ni zo zirota zose, nyamara kuzikabya umenya bitari hafi. Inyamaswa imwe rukumbi, zirimo guhiga, nubwo ishigaje ihembe rimwe rukumbi, na yo iracyamasha, ikanazibukira. Cyeretse yivuganywe na Rwanyonga, Rukara rwa Bishingwe, Magayane cyangwa Nyirabiyoro.
Ni nde uzakabya izi nzozi, zigana impamo?
Diane Rwigara ntiyazikabya wenyine, uko zakabaye. Cyeretse Munyampeta na Nahimana bamutije umurindi, icumu, umuheto n’imyambi! Umugabo ni usohoza ubutumwa yatanze; si uhindukira ku ijambo. Nta wagenewe kurota neza cyangwa nabi. Na twe izi nzozi ziratureba, nubwo twabaye ba «Ntibindeba». Twakoze ikosa, tugabira igihugu abanzi bacyo. Iki ni icyaha twagombye kwicuza mu ntebe ya Penetensiya imbere ya padiri, cyangwa kwatura mu ikoraniro, imbere ya pasitoro. Aba banzi b’igihugu, bagisahura nk’abatakivuka. Kukigangahura ni ubungubu. Si iby’ejo n’ejobundi. Iby’ejo, bibara ab’ejo! Iby’ejo ni iby’amashyaka y’ab’ubu, aruta uburo buhuye; bwa buro butagira umusururu. Amazi ntakiri ya yandi; ni ukuyoga mpagazi, tugana inkuka; inkuka zitagira ingona n’imikaka yazo!
Naho u Rwanda, rwari u Rwanda. Rwari u Rwanda rukomeza umutsi warwo. Wabonye hehe u Rwanda rutagira abahanga n’abaganga, n’abahari bakaba babarirwa ku mitwe y’intoki, abandi mu magereza yarwo! Inyamaswa y’ishyamba ntituma biga uko bikwiye, kuko babaye benshi batekereza kimuntu. Bakiza amagara ya benshi arimo guseseka, ntayorwe; batekereza nk’abize bya nyabyo, bagasimbura ab’ikigoroba, n’ab’ikiburamwaka!
Ngabo abo duhatsweho, dutwaje itabi, inkono n’igishirira, umuheto n’imyambi yawo. Ngabo abayogoje u Rwanda, baruhinduye urwa Handa. Ngabo abaruganisha ku nzuzi za Magayane na Nyirabiyoro! Ni abongabo umwari w’i Rwanda, arimo kurwanya. Ni abongabo rubanda rwose yijunditse, itabuze mo n’umwe. Ni ya Rubanda yabuze uko igira, maze ihitamo kugwa neza.
«Abanyarwanda bahagurukira rimwe iyo bagiye kwica», Diane Shima Rwigara
Abwirwa benshi, akumva bene yo. Yewe ngo n’umugani ugana akariho. Muri mata 1994, ni byo bahagurukiye rimwe, ndetse n’iyonka. Nyamara mwene Rwigara, arabararikira kongera guhaguruka uyu munsi, ariko batica. Nubwo agosorera mu rucaca. Abo abwira ntabo, n’abahari ntibumva, kuko bariye intumva. Buzuye iyo mu Burayi na Amerika, aho birirwa bata igihe; cya gihe kitajya kigaruka, na rimwe. Birirwa bakoronga u Rwanda iyo mu manama, mu mayoga, nyamara ntibashaka kurubohoza ibisumizi byarwo. Bafite byose: amazu, amamodoka meza, abagore bo kurongora, ndetse n’amafaranga. Nyamara ibyo kubohoza urwababyaye, babiteye umugongo. Ibyabo ni amakwe, ibikote n’ibikaruvati, iminsi mikuru ishaje, n’ibindi bitagize icyo bimariye Rubanda; rubanda ikiri ku ngoyi y’abavantara.
Abandi bapfuye bahagaze. Bazahajwe n’umudari wa «Nzaramba»; nzaramba batejwe n’ingoma yica. Bahumwe amaso n’amabuguma, bagabiwe n’uwabanyaze inzuri. Abategeka kumwirahira, nyamara aracyaca ibinyita bya ba Se. Ngabo abo Rwigara ashaka kwitabaza, nyamara udashinga, ngo ntabyina. FPR ntitinya amasasu, kuko yaguze menshi. Itinya amagambo, kuko aya hari igihe yirukana amasasu. Amagambo yacu twese, arasa n’arimo kugamburuza ingoma yigometse kuri rubanda. Rubanda rw’ababyeyi bakenyeye, bakaberwa, nyamara biteye umwitero w’intimba. Rubanda ubu yihishe mu masengesho, mu madini aruta uburo buhuye; ya madini y’inzaduka, agizwe n’abatinganyi b’abagomeramana.
Ubwoko bumwe ngo ni bwo bwaremewe kuyobora u Rwanda
Twabujijwe kuvuga amoko, nyamara ni yo duturuka mo twese. Turi abahutu n’abatutsi, ndetse n’abatwa, ngo basigajwe inyuma n’amateka. Diane Rwigara ni umututsikazi, ngo utarandujwe na ba bandi. Gutegeka u Rwanda ntabihuriyeho na benshi. We n’abandi bacye cyane, bumva ari ibyabo, gusa. Ni yo mpamvu bavumbutse nk’imvura y’amahindu. Kuyobora u Rwanda ni ibya Barafinda, Mwenedata, na «Habineza»! Abandi si ibyabo, ntibakwiye no kubirota, kuko batavukiye gutegeka; ni abo guhakwa iyo mu bikari; ni «abateruzi b’ibibindi»!
Nyamara nta n’ukwiye kubarenganya, kuko bakanzwe «amapumbo». Abatarakonwe uko bikwiye, bakonwe n’iminsi. Bakonwe n’amagereza, aruta amavuriro n’amashuri. Barimo abakoze ibyaha n’abaziranenge. Abandi barasakuriza i Shyanga, nyamara na bo ntaho bataniye n’abavantara. Ni ubwoko bwaciwe, butakigira ijambo, buzamarwa n’igitonyanga kimwe rukumbi; akamasa kazivuka mo, karahiriye kubumara burundu, nk’uko «dinosaures» zashize ku isi. Abagize ubwo bwoko bameze nk’inyamaswa zumva intare imwe rukumbi, itontomera mu ishyamba, zikirukira rimwe zose, aho kuyigota ngo ziyirwanye.
Ayo ni amateka; amateka yacu, anashingiye ku myumvire yacu. Ni amateka asabwa guhindurwa mu maguru mashya. Nyamara kuyahindura ni inzira ndende. Gukuraho ikibi, ni ugufata igihe; naho kubaka icyiza, ni ako kanya. Kwemera ko ikibi kiganza icyiza, ntaho bitaniye n’ubugwari n’ubugomeramana. Kurwanya ikibi, ni ukumva no kwishyiramo ko ntawe uruta undi; ko ntawavukanye imbuto, ko u Rwanda ari urwa bene Kanyarwanda. Twese uko twakabaye.
Ngiyo intambara mwene Rwigara arimo gushoza. Kuyitsinda si «uguhagurukira rimwe iyo tugiye kwica gusa». Ni ugucana itabaza. Turahamagarirwa twese, hamwe n’iyonka, gufata mu nda uyu mwari muziranenge. Niba inyamaswa ishigaje ihembe rimwe rukumbi, itarimusogose!


text:
Inteko Rusange ya Sena yafashe umwanzuro wo gutumiza Minisitiri w’Intebe kugira ngo azatange ibisobanuro mu magambo ku ngamba zo gukemura ibibazo biri mu Midugudu y’icyitegererezo n’indi Leta ituzamo abadafite aho baba.
Ibi bibazo byagaragajwe muri raporo ya komisiyo idasanzwe yashyizweho na Sena yari yahawe inshingano zo kubicukumbura mu gihe cy’ukwezi abayigize bamaze bazenguruka hirya no hino mu gihugu ahasuwe igera kuri 67 irimo 36 y’icyitegererezo na 31 isanzwe.
Leta y’u Rwanda itangiza gahunda y’imidugudu hari hagamijwe gutuza neza abari batuye ahantu hashobora gushyira mu kaga ubuzima bwabo, kwegereza abaturage ibikorwaremezo, gukoresha neza ubutaka, kurengera ibidukikije n’ibindi.
Nubwo hari intambwe nziza yatewe komisiyo yagaragarije Sena ko hari ahakiri ibibazo ndetse bikomeye bibangamiye iterambere n’imibereho myiza byari byitezwe.
Muri ibyo bibazo harimo iby’inzu zishaje zigwiriyemo izubakiwe abarokotse jenoside ikirangira ku buryo hari n’izidakwiriye guturwamo. Hari izo bene zo bavamo bakajya kugama iyo imvura iguye nk’uko Perezida wa Komisiyo, Senateri Mureshyankwano M. Rose yabisobanuye.
Hari na none inzu zikiri nshya ariko kubera ko zubatswe nabi usanga zimwe ziva, izindi zifite ibyo zibura nk’imireko n’ibigega bifata amazi y’ibisenge bigatuma yangiza aho anyuze.
Igiteye impungenge ku buzima bw’abantu ni ukuba hari aho amatiyo agenewe gutwara umwanda wo mu bwiherero ahabugenewe adakora neza bigatuma umwanda utobokera mu nzu zo hasi [mu Midugudu y’amagorofa].
Senateri Mureshyankwano yavuze ko abatuye mu Midugudu bagaragaje ibindi bibazo by’ingutu birimo kutagira ibicanwa [biogas zari zihanzwe amaso ntizikora], kutagira amazi ndetse hamwe WASAC ikaba yarafungiye abari bayafite kubera kubura ubwishyu.
Mu Midugudu 36 y’icyitegererezo yasuwe igera kuri 23 ni yo ifite amazi mu gihe mu isanzwe 31 igera kuri 19 ni yo iyafite. Amashyanyarazi kugeza ubu ngo ntaragezwa mu Midugudu yose kuko muri 67 yasuwe, muri 31 isanzwe igera kuri 7 ntigira amashyanyarazi mu gihe mu y’icyitegererezo 36 umwe ari wo utayagira.
Ibindi birimo kutagira amasambu yo guhinga n’abayafite akaba ari kure y’aho batujwe, kubura ibiribwa kubera ko nta kazi bafite, umwanda utuma hari abarwaye amavunja n’inda n’ibindi.
Abasenateri kandi bagaragarijwe ko hari abatujwe mu Midugudu badafite uko babona ubwatsi bw’amatungo, abahabwa inka badashoboye kuzorora, ababura isoko ry’amata ndetse imicungire y’imishinga ibaherekeza ikaba irimo ibibazo bituma ihomba rugikubita.
Abasenateri bamaze kungurana ibitekerezo bemeje umwanzuro wa Komisiyo idasanzwe wo guhamagaza Minisitiri w’Intebe kugira ngo azatange ibisobanuro mu magambo ku ngamba ziteganyijwe mu gukemura ibyo bibazo.
Inkuru ya IGIHE
Dusingizimana Remy is a journalist for Umuryango.rw. He studied at the University of Rwanda.He holds a Bachelor’s degree in Journalism and Communication. He started his career in writing about sports in 2015.Follow him on Twitter and Instagram @REMY SAGAN
Sena yarakoze cyane pe!!
Sena yari ikwiye no kubaza abo bireba impamvu y’ubusumbane bukabije bw’umushahara mu bakozi ba Leta n’igiteganywa ngo abakozi ba Leta batari ba DG kuzamura nabo boroherezwe mu kugura imodoka ibafasha mu by’akazi kuko kongera imodoka uwayihawe uko imyaka ine ishize hari abandi badatekerezwaho na gato ni akarengane gakabije.


text:
Umuhanzi Meddy utari uzwiho gutangaza bimwe mu byerekeye ubuzima bwe bwite, yatangaje ko umwaka utaha, we n’umugore we Mimi Mehfira bazaba bafite umwana.
Yabitangaje ubwo yasubizaga ubutumwa bwa Lick Lick usanzwe atunganya indirimbo z’abahanzi ku wari washyize kuri Instagram amafoto ya Meddy n’umugore abagaragaza mu bihe bitandukanye bishimanye.
Ubutumwa buherekejwe n’aya mafoto, Lick Lick yagize ati “Ibihe by’agatangaza byafashwe mu mafoto bya Meddy na Mimi ariko se ni ryari muzagira abana?”
Meddy udakunze gushyira hanze ibyerekeye ubuzima bwe bwite, yahise asubiza ubu butumwa agira ati “Umwaka utaha.”
Meddy na Mimy bamaze amezi arindwi bakoze ubukwe bwabaye tariki 22 Gicurasi uyu mwaka wa 2021 bwatashywe n’ibyamamare bitandukanye birimo n’abahanzi basanzwe baba mu Rwanda buriye rutemikirere bakajya gushyigikira mugenzi wabo muri Leta Zunze Ubumwe za America.
Meddy washyize hanze indirimbo yakoreye umugore we aho amwe mu mashusho anagaragaza ubukwe bwabo bwari bunogeye ijisho, aherutse gutangaza ko yinjiye mu nzira nshya y’umuziki we, ibintu byatumye abantu bakeka ko yaba agiye gutangira gukora umuziki uririmbiwe Imana gusa nk’uko byatangajwe mu minsi ishize.
(Src:Radiotv10)


text:
Urwunge rw’amashuri rwa Ndama ruherereye mu murenge wa Karangazi rusanzwe rufite ibyumba by’amashuri bitandatu hiyongereyeho bitatu bishya byigirwamo n’abana 907.
Iki kigo kiriho imyaka itandatu y’amashuri abanza ndetse n’umwaka wa mbere w’amashuri yisumbuye.
Kubera ikibazo cy’ibyumba bike, usanga abana bicaye ku ntebe ari batanu bikaba bigorana ko biga bagafata kubera ubwinshi bwabo.
Ntirihera Bernard ni umwarimu wigisha kuri iki kigo mu mwaka wa kabiri, yatubwiye ko bitaba byoroshye gutambutsa isomo mu ishuri ricucitse ry’abana 88.
Mwarimu Ntirihera yagize ati "Hano mu wa kabiri harimo abana 88 ndetse n’abandi bangana na bo bize mu gitondo. Iyo uri imbere uri kwigisha hari ubwo ujya kumva ukumva bararwanye, wajya kubakiza ugasanga mu kindi gihande na bo barafatanye, ugasanga isaha irangiye ibyo wari wateguye kwigisha utabirangije.”
Si uyu mwarimu gusa wagarutse kuri ubu bucucike kuko n’ababyeyi baharerera na bo basanga bizabangamira imyigire y’abana babo nk’uko twabitangarijwe na Rwamuningi Anastase na Twagirayezu Ange baharerera.
Umuyobozi w’Akarere ka Nyagatare, Mupenzi George, yavuze ko bagiye gukora uko bashobose bakongera ibi byumba by’amashuri.
Iki kigo cyubatswe n’abasirikare mu cyumweru cyahariwe ibikorwa by’abasirikare, aho bubatse ibyumba bitandatu bakabitaha muri Gicurasi 2017.
Gusa ibi byumba byaje kongerwa na MTN Rwanda yubatse ibindi bitatu yatashye kuri uyu kane tariki 08 Werurwe 2018 nyuma y’uko basanze abana bo muri Karangazi barakoraga urugendo rusaga ibirometero bitandatu bajya mu bindi bigo kuko ibyumba 6 byari byubatswe mbere bitari bihagije. Ibi bigatuma hari n’abajyaga gucumbikisha abana ku baturiye ibigo kugira ngo boroherwe n’urugendo, abandi bagahitamo gutangiza abana byibura bagize imyaka 10 kugira ngo babashe kugera ku ishuli.
MTN yongereye ibyumba by’amashuri ngo ingendo ndende zakorwaga n’abana zigabanuke


text:
Abana 23/10/2017
“Bana, nimwumvire ababyeyi banyu”(Img1, 8). Iyi ni insanganyamatsiko y’ihuriro ry’abana b’abakristu baturutse mu matorero anyuranye no muri Kilizia Gatolika rigiye kuba ku ncuro ya 3 mu Rwanda. Iri huriro abana b’abakristu Gatolika ngo bishimira cyane, rizabera muri Paruwasi ya Nyamirambo, College saint André kuva ku wa 08-11 kanama 2017, Kiliziya Gatolika ikazahagararirwa n’abana 65.
Iri huriro riterwa inkunga n’umuryango wa World Vision Rwanda, rigamije kwigisha abana baturutse mu madini atandukanye gusengera hamwe, kumenya indangagaciro za gikristu no kumenya ibyonnyi bibugarije birimo icuruzwa ry’abana, ihohoterwa rishingiye ku gitsina ndetse n’ibiyobyabwenge. By’umwihariko rigamije kubafasha kumenyana no kwimakaza ubumwe bw’abakristu bakiri bato.
Abana b’abakristu gatolika bavuga ko baryishimira kuko ngo ribafasha “kuganira n’abandi bo mu yandi madini, bakidagadura kandi bakabigiraho umuco wo gukunda gusoma Bibiliya”. Kimwe n’abo bana, abaherekeza babo (caregivers) bavuga ko hari umuco mwiza “w’ishuri rya Bibiliya” usanga mu yandi madini, aho abana bahabwa inyigisho kuri Bibiliya zijyane n’ikigero cyabo, mu gihe abakuru baba bari mu rusengero cyangwa Kiliziya yakwiye kwigiraho. N’ubwo ishuri nk’iri hari za Paruwasi zimwe zirifite, ngo birakenewe ko ritangizwa hose kandi rikagira uburyo n’umurongo rikoreramo, kuko ngo “ ari uburyo bwiza bufasha abana gusobanukirwa Bibiliya no gukunda Ijambo ry’Imana bakiri bato”.
Muri urwo rwego, umwe mu myanzuro y’ihuriro rya 2015, hari hemejwe ko kuva uwo mwaka, icyumweru cya 2 cya Kanama, abana bazajya bahabwa umwanya mu nsengero no mu Kiliziya, bakigisha kandi bagatanga ubutumwa.
Kayijuka Frederic, umukozi w’Inana y’Abepiskopi Gatolika mu Rwanda, akaba mu itsinda ritegura iri huriro, avuga ko umwaka ushize wa 2016 ritabaye kuko hari ibyari bikinozwa ku rwego rw’imikoranire.
Iri huriro biteganyijwe ko rizakira abana 455, baturutse mu matorero 6 atandukanye yishyize hamwe, harimo n’abana bahagaririye amadiyosezi yose ya Kiliziya Gatolika mu Rwanda. Rizabera mu ishuri ryitiriwe Mutagatifu Andereya ry’i Nyamirambo.
Ubwa mbere, ihuriro nk’iri ryabereye kuri Petit Stade Amahoro kuva 4-8/08/2014, rihuza abana 362. Icyo gihe Kiliziya Gatolika ikaba yari ihagarirwe n’abana 56. Ryongeye kuba kuva tariki ya 4-8/08/2015 ryitabirwa n’abana 600, Kiliziya Gatolika ifitemo 90, ribera Bambino Super City, Kabuga-Kigali.
Uretse Kiliziya Gatolika nk’itsinda ukwayo, andi matorero ashingiye kuri Kristu yishyize hamwe harimo Alliance Evangélique au Rwanda (AER), Conseil Protestant du Rwanda(CPR), Forum of Born-Again Churches of Rwanda (FOBACOR), National Unity Fellshop of Pentecostral Christian Churches of Rwanda (NUFPCCR), Province de l’Eglise Anglicane au Rwanda (PEAR) na Sel et Lumière International (SLI).
JMV UWITONZE/CEPR


text:
Abanyarwanda ntibiyumvishaga uburyo mu nsengero hashobora kwicirwa abantu cyangwa abayita abakozi b’Imana bakijandika mu bwicanyi ari na byo byatumaga abatutsi bahungira mu nsengero no muri za Kiliziya mu gihe cya Jenoside yakorewe Abatutsi mu 1994.
Iyi myumvire yahinyujwe n’umwaka wa 1994 ubwo benshi mu bihayimana bifatanyaga na Leta yariho mu mugambi wo kurimbura Abatutsi.
Uruhare rwabo rwagaragariye mu gushyigikira ubutegetsi bubi bwateguye bukanashyira mu bikorwa Jenoside, kubiba ivangura ndetse no kwica cyangwa gutanga Abatutsi mu maboko y’ababahigaga nyamara babahungiyeho.
Abihayimana bijanditse muri Jenoside ni benshi, barimo ababikira, abapadiri n’abapasiteri kugera no ku bakirisitu bashishikariye kwica bagenzi babo.
Umukozi muri Ibuka ushinzwe Ibikorwa, Ngabo Brave Olivier mu gikorwa cyo kwibuka Jenoside yakorewe Abatutsi cyateguwe n’itorero rya Zion Temple mu Rwanda, yasabye abanyamatorero kwibuka inshingano bafite mu rugendo rw’isanamitima.
Yagize ati “Abanyamadini bagize uruhare mu gukwirakwiza ingengabitekerezo ya Jenoside, tutiriwe tuvuga idini runaka murabizi mwese uko abakoloni bazanye idini ariko bakazana n’ingengabitekerezo ya Jenoside ku buryo n’uyu munsi tugifite abayobozi b’amadini bakoze ibyaha bya Jenoside banabihaniwe. Ibyo bigaragaza uruhare rutaziguye mu kubiba ingengabitekerezo ya Jenoside aho kubaka umuntu.”
“Isanamitima ni urugendo ujyanamo abantu bitari amagambo meza gusa ahubwo no mu bikorwa. Hari ibikorwa byinshi birimo n’ibiterane by’isanamitima mujya mukora, mukomereze aho ariko ndagira ngo bigere hose.”
Yavuze ko uruhare rukomeye rw’amadini n’amatorero ari ukongera gukebuka bakareba kuri bagenzi babo bakoze ibidakwiriye bakiyemeza gukora ibitandukanye na byo.
Ati “Isanamitima ivura wa wundi warozwe n’amagambo yambura abantu ubumuntu, ariko noneho ikanavura n’uwabuze ababyeyi, abirukanwe ku kazi…birumvikana niba umututsi yarageze aho yumva koko ko adakwiriye no kubaho, birumvikana ko uyu munsi isanamitima rikwiriye kugira ngo urugendo rujya mu ijuru turujyanemo turandatanye.”
Umukozi ushinzwe Ishami ry’Imiyoborere mu Karere ka Kicukiro, Muhigirwa Aaron yasabye abitabiriye uyu muhango ko bakwiye kugira uruhare rukomeye mu guhangana n’abashaka guhakana bakanapfobya Jenoside yakorewe Abatutsi ndetse no kurandura bivuye inyuma ingengabitekerezo yayo bihereye mu madini.
Manirakiza Divin warokotse Jenoside yakorewe Abatutsi, abavandimwe be bakaba bariciwe mu Kiliziya ya Kibeho mu Karere ka Nyaruguru, yagaragaje ko gusubira mu rusengero ari byo byongeye kumufasha mu rugendo rwo kwiyubaka, asaba abakiri muri ubwo buribwe guhinduka.
Ati “Umutima wari urushye mu buryo ntashobora kukubwira kuko hari n’igihe nibwiraga ngo ninicara mu kabari nibwo numva ntuje. Hano mu itorero nahuye n’Imana ikora ku mutima wanjye, itorero ryagize umumaro ukomeye kugira ngo nkire ibikomere kuko nabonye umuryango, mbona n’abanyitaho. Kumenya Imana ku warokotse Jenoside yakorewe Abatutsi ni impano ikomeye kuko bituma ubasha gukira vuba ukanababarira vuba”.
Umuvugizi w’Itorero rya Zion Temple mu Rwanda, Tuyizere Jean Baptiste, yavuze ko mu rugendo rw’isanamitima amadini n’amatorero asabwa kuzuza inshingano zirimo kwigisha abayoboke babo amateka ya Jenoside yakorewe Abatutsi, komora imitima, guhangana n’ingengabitekerezo ya Jenoside ndetse no kwigisha abayigizemo uruhare bahereye mu magereza.


text:
Umugore yafashwe agerageza guta umwana we mu muhanda uri mu cyaro cy’ahitwa i Rumuigbo, muri leta ya Rivers muri Nigeria avuga ko abitewe n’inzara n’ubukene.
Itsinda ry’abagore bamubonye, bahitamo kumubaza impamvu yabimuteye, maze asubiza, ko inzara n’ubukene byari bimumereye nabi.
Muri videwo yashyizwe ku rubuga rwa interineti, yavuze ko kuva yatwite kugeza abyaye nta muntu n’umwe wemeye kumufasha bityo akaba abona atabasha kurera uyu mwana wenyine bituma ashaka kumujugunya.
Umugore yavuze ko atagishaka uyu mwana, bityo asaba abo bagore kujyana uwo mwana w’muhungu mu kigo cy’imfubyi. Abajijwe se w’umwana uwo ari we, yavuze ko umugabo bamubyaranye yumvise ko yapfuye azize impanuka.


text:
Imiyoboro idafite ibyuma isobekeranye kuva ibyuma byose, kandi imiyoboro yicyuma idafite gusudira hejuru yitwa imiyoboro idafite ibyuma.Ukurikije uburyo bwo kubyaza umusaruro, imiyoboro yicyuma idashobora kugabanywa ishobora kugabanywamo ibyuma bishyushye bidafite icyuma, imiyoboro ikonje ikonje, imiyoboro ikonje ikonje, imiyoboro ikonje, hamwe nu miyoboro yo hejuru.Ukurikije imiterere-karemano, imiyoboro yicyuma itagabanijwemo ibice bibiri: bizengurutse kandi bidasanzwe.Imiyoboro idasanzwe irimo kare, oval, mpandeshatu, impande esheshatu, imbuto ya melon, inyenyeri, hamwe nimiyoboro inoze.Diameter ntarengwa ni 22000mm naho diameter ntarengwa ni 4mm.Ukurikije intego zitandukanye, hariho imiyoboro yicyuma idafite inkuta hamwe nicyuma cyoroshye cyane.Imiyoboro idafite ibyuma ikoreshwa cyane nkibikomoka kuri peteroli ya geologiya, imiyoboro yameneka yinganda zikomoka kuri peteroli, imiyoboro itekesha, imiyoboro itwara ibyuma, hamwe nu byuma byubatswe neza byimodoka, ibinyabiziga, nindege.
Imiyoboro idafite ibyuma ikoreshwa cyane.
1. Imiyoboro rusange-idafite icyuma kizunguruka nicyuma gisanzwe cyubatswe nicyuma gisanzwe, ibyuma bito bito byubatswe cyangwa ibyuma byubatswe byubatswe, hamwe nibisohoka cyane, kandi bikoreshwa cyane nkimiyoboro cyangwa ibice byubaka mugutanga amazi.
2. Ukurikije intego zitandukanye, irashobora gutangwa mubyiciro bitatu:
a.Gutanga ukurikije imiterere yimiti nibikoresho bya mashini;
b.Ukurikije imikorere ya mashini;
c.Ukurikije ibipimo by'amazi yatanzwe.Imiyoboro y'ibyuma itangwa ukurikije ibyiciro a na b.niba bikoreshwa mukurwanya umuvuduko wamazi, nabyo bizakorerwa hydraulic.
3. Imiyoboro idasanzwe-idafite icyerekezo kirimo imiyoboro idafite amashyanyarazi, ingufu za shimi n’amashanyarazi, imiyoboro idafite ibyuma bya geologiya, hamwe na peteroli idafite peteroli.
Imiyoboro idafite ibyuma idafite igice kandi ikoreshwa cyane nkumuyoboro wo gutwara ibintu, nkumuyoboro wo gutwara peteroli, gaze gasanzwe, gaze, amazi nibikoresho bimwe bikomeye.Ugereranije nicyuma gikomeye nkicyuma kizengurutse, umuyoboro wibyuma woroshye mumbaraga za flexural na torsional kandi nicyuma cyubukungu.Byakoreshejwe cyane mugukora ibice byubatswe nibice byubukanishi, nk'imiyoboro ya peteroli, amavuta yohereza ibinyabiziga, amakarita yamagare, hamwe nicyuma gikoreshwa mubwubatsi.Imiyoboro yicyuma ikoreshwa mugukora ibice byimpeta, bishobora kunoza imikoreshereze yibikoresho, koroshya uburyo bwo gukora, no kubika ibikoresho no kubitunganya.Amasaha y'akazi.
Hariho uburyo bubiri bwibanze bwo gukora imiyoboro idafite ibyuma (kuzunguruka gukonje no gushyuha):
Ibikorwa byinshi byumusaruro waccccccc (process inzira nyamukuru yo kugenzura):
Gutegura fagitire no kugenzura △ → gushyushya umuyoboro → gutobora → gutembera → gushyushya imiyoboro → gushyirwaho (kugabanuka) diameter treatment kuvura ubushyuhe △ mu bubiko
②Ibikorwa byinshi byo gutunganya imiyoboro ikonje ikonje:
Gutegura neza → gutoragura no gusiga → kuzunguruka (gushushanya) treatment kuvura ubushyuhe → kugorora → kurangiza → kugenzura → ububiko
Igihe cyo kohereza: Werurwe-22-2022


text:
Kigali, 7 Mata 2017
Nagira ngo mpere ku ijambo twagejejweho n’abana baririmbaga n’abavugaga andi magambo.
Batangiye batubaza, bavuze mu rurimi rw’Icyongereza, barabaza ngo ariko: “Ubundi aha twahageze dute?” Ngirango mwabyumvise. Twahageze dute? Twarinze tugera aha dute?
Ntabwo ari ikibazo umuntu yasubiza ubungubu cyangwa mu mwanya muto, ariko tugomba kugisubiza. Uburyo bwo kugisubiza uko bikwiye ni ukugisubiza buri munsi mu byo dukora, twongera kubaka igihugu kugira ngo kibe igihugu cyacu twese, cya buri Munyarwanda, ndetse kikaba n’icy’abanyamahanga bakigenda cyangwa bashaka no kugituramo. Buri munsi dukwiriye kuba dusubiza icyo kibazo.
Nsubiye kubijyanye n’uyu munsi, Kwibuka ni ngombwa kandi nagira ngo mbwire abacitse ku icumu ku buryo bw’umwihariko ko batari bonyine. Batakaje imiryango, ariko hari umuryango umwe batatakaje: ni Igihugu cyabo. U Rwanda ni umuryango w’abacitse ku icumu, ni umuryango wa buri Munyarwanda.
Ibyo nabyo, kwibutsa ko batari bonyine, ni kimwe mu gusubiza cya kibazo: twageze aha dute?
Iyo dusubije amaso inyuma, tukareba mu mateka, n’ibi byose bijya kuba cyangwa igihe byabaga na nyuma yaho, hari abagize uruhare mu guteranya abantu, bakangana. Hari ibihugu, imiryango mpuzamahanga, n’abantu ku giti cyabo…
Ariko hari n’abandi bakoze ibyo bari bashoboye, cyangwa bagombaga gukora bakiza abantu.
Ku isonga, kugeza n’ubu, harimo Abanyafurika bamwe, n’Umuryango w’Afurika yunze Ubumwe. Mu minsi ishize ya vuba aha, muri Afurika yunze Ubumwe, ihagarariwe n’umushyitsi dufite uyu munsi, Umuyobozi Mukuru wa Komisiyo ya Afurika, nibyo yaramaze kuvuga, Abanyafurika barahagaze, bavuga ko Abanyarwanda badakwiriye gukomeza gutotezwa.
Muribuka, higeze kuba ikibazo cyari gishingiye ku cyo bita ubucamanza mpuzamahanga. Habayeho impaka n’ibiganiro birebire, aho ibihugu bimwe bishaka guhindura amateka ngo ibyabaye mu Rwanda n’uruhare rwabo babyivaneho ahubwo babishyire ku Banyarwanda bose, ndetse n’abarokotse jenoside. Icyo gihe Afurika yarahagaze iranga, hafi ibihugu byose, ijya ku ruhande rw’u Rwanda, iravuga iti ntabwo ari byo.
Nangira ngo nshimire Abanyafurika mbinyujije ku uhagarariye Komisiyo y’Afurika yunze Ubumwe uri hano.
Ugiye kureba no mu gihe abantu bicwaga Loni, ubundi yagombaga kugira icyo ibikoraho, yari ifite ibibazo byayo. Ariko burya biragoye kumenya Loni icyo ari cyo, kuko Loni ntabwo ari igihugu. Ni umuryango ibihugu bihuriyemo. Ahubwo ibihugu bifite imbaraga bikoresha Loni uko bishaka. Ibintu byaba byabaye bibi Loni akaba ariyo ifatwa n’icyaha; byaba byabaye byiza, ibihugu biyirimo, biyikoresha akaba ari byo bifata ishimwe.
Rero nitwumva na Loni tujye tumenya icyo ari cyo. Nta gihugu kitwa Loni. Ni ikintu cy’imvange, abavangiyemo bakayikoresha uko barushana imbaraga. Ni ibyo byagaragaye mu Rwanda. Ariko mu byo batashoboye gukora, Abanyafurika bamwe barabikoze ku giti cyabo. Ni yo mpamvu twibuka umusirikare w’Umunyasenegale, kapitene, wanze kumvira amategeko rusange, agakoresha amategeko ashingiye ku mutimanama we, wo kumva ko ibyakorwaga atari byo. Ni nayo mpamvu abasirikare ba Ghana banze kumva amabwiriza babahaga, kuko babonaga ko ibyakorwaga bitari byo, ko byari bibi.
Murumva rero kwifatanya n’Abanyarwanda byaranze Abasenegale n’Abanyaghana ari kimwe nka byabindi navugaga mbere by’uko Abanyafurika bahagaze ku Rwanda muri Afurika yunze Ubumwe.
Hari n’abandi bari hano, bava mu bihugu bitandukanye barokoye abantu. Twavuga nk’Umunyamerika warwanye ku bantu, akagaburira abari bihishe, akabarwanaho, agahuruza, akagira ate. Nawe twamuhaye ishimwe rijyanjye n’ibikorwa bye by’ubutwari. Hari abandi mu bihugu bitandukanye by’Uburayi cyangwa aho nari mvuze, muri Amerika n’ahandi, abantu ku giti cyabo barwanije ibyakorerwaga hano.
Ni ukuvuga rero ngo iki kibazo duhora duhangana nacyo, ni ikibazo kigoranye, cy’inzitane. Ariko, n’ubwo tutabuza ibikomeye gukomera, cyangwa ibigoranye kugorana, hari uburyo bwo gukemura ibintu bimwe dushoboye. Dufite ubushobozi bwo kubikora. Tuzajya dukemura ibyo dushoboye, ibyo dushoboye nk’u Rwanda, Ibyo tudashoboye tuzabireka, tubishyire i ruhande.
Nk’ubu iyo wumvise ibiganiro bibaho ku isi, abantu ntibakivuga ku ubuzima bw’abantu bwatakaye, ahubwo bari mu magambo no gushakisha inyito y’ibyabaye. Bakajya aho bakavuga bati tubyite dute? Ni Jenoside y’Abatusi? Ni Jenoside yo mu 1994?. Nuko bakajya aho bagashakisha amagambo asobanura ibykozwe hano.
Ntabwo bikiri ubuzima bw’abantu. Ni amagambo gusa; ni amazina. Tubyite dute? Murabizi, ikiremwamuntu – ntekereza ko turi abantu beza, ariko nanone turi n’abantu babi. Iyo haje akantu gato tugaragaza intege nke zacu.
Hari abibwira ko bazanye akarusho, bati ntiwayita Jenoside yakorewe Abatutsi, ngo ni Jenoside yo muri1994, cyangwa Jenoside y’Abanyarwanda. Abo rero, baragerageza kuzana urujijo, nkaho urujijo ari narwo ari ikinti k’ingenzi. Undi akaza yibwira ko yarushije abandi, ati reka tubyite Jenoside y’Abatutsi n’Abahutu batari intagondwa.
Ngewe mfite ikibazo cyatuma ntinjira muri ibi biganiro, kuko ntacyo bimaze. Ni ugukora ubusa. Abo bagomba kwemeza inyito ni nabo bagize uruhare muri ayo mahano. Wagira ngo kwirirwa bakina n’amagambo hari inyungu bifite.
Twabuze abantu. Twapfushije abarenga miliyoni, kandi ntabwo bishwe n’ibiza. Ntibazize urupfu rusanzwe. Bishwe n’abantu. Ubwicanyi bwatewe na politiki yo muri iki gihugu ndetse na politiki mpuzamahanga.
None se ni gute abantu bakomeza gukina n’amagambo? Maze bakazana inzobere. Izo nzobere ni izikora iki? Zizatugarurira se abantu twatakaje? Twebwe nk’Abanyarwanda, ibi si ibiganiro dukwiye kujyamo cyangwa ngo duteshwe igihe n’amanjwe atadufitiye akamaro.
Jenoside ifite igisobanuro kandi si na nge wayihaye icyo gisobanuro. Iyo umuntu avuga Jenoside yakorewe Abayahudi, ifite igisobanuro cyayo. Si ngewe ushyiraho ibisobanuro. Niba ufite ikibazo cyo kubonera izina ubwicanyi bwabereye hano, ibyo ni ikimenyetso cy’uko ufite ikindi kibazo. Icyo kibazo ni cyo ukwiye kubanza kwitaho.
Abantu baratotejwe hano mu Rwanda mu gihe kirekire. Ntabwo byabaye mu mwaka wa 1994 gusa. Byabaye igihe kirekire cyane. Nizere ko namwe mutibagirwa vuba mutyo, nk’abo bashaka ibisobanuro. Kuki mutinya kuvuga ibintu uko bimeze? Ese kuba Abatutsi baratotejwe igihe kirekire mu Rwanda nabyo ni amayobera? Ni bishya? Ni ikintu kitari kizwi se? Waba ufite ikibazo niba ari uko ubibona.
Twe nk’Abanyarwanda, tugomba kubaho, tukibagirwa ibyo bidafite agaciro. Kandi uburyo bwo kubaho uko tubyifuza ni ukugera aho tuvuga tuti: Hari abantu muri iki gihugu, bamwe bita gito cyangwa kinini, batotejwe igihe kirekire. Batotezwaga kubera icyo bari cyo, kubera abo bari bo. Ni ibyo byabaye. Ngaho ababishaka bazabyite ikindi bashaka.
Icya kabiri ni ukuvuga tuti: ibyo byarabaye, ntitwashoboye kubikumira. Byarabaye, ntitwabisubiza inyuma. Ariko uyu munsi twagira icyo dukora. Icyo dushobora gukora ubu ni ukwiyemeza ko bitazongera kubaho ukundi. Nta bantu bazongera gutotezwa.
Mu myaka iri imbere, ahari nyuma yacu twe dushishikajwe no kubaka umusingi no kubaka igihugu cyacu, wenda nko mu myaka mirongo itanu iri imbere, cyangwa ikindi gihe ntazi, habayeho abantu b’abasazi, ubwo bwo sinamenya ibizaba. Ngewe ndavuga ubu, no mu myaka mike iri imbere, ntabwo uko gutoteza abantu byakongera kubaho. Ntibyabaho. Ibi rwose turabishoboye.
Mwibagirwe abo bavuga ubusa ku Rwanda, baneguza izuru ibyo dukora n’ibyo bisobanuro bagenda bashaka kuduha. Mubibagirwe. Ibyo ni ugukora ubusa. Nk’Abanyarwanda tuzakomeza kubaho, kandi tububemo uko bitubereye. Ibyo abandi babitekerezaho birabareba.
Kandi rwose twiyemeje gukorana no gufatanya n’abantu bose. Dukeneye inshuti, dukorana n’inshuti kandi dushaka inshuti.
Ariko nyamara ibyo ntibikuraho ko tugomba kubaho ubuzima bwacu. Ntabwo bugomba kugengwa n’undi muntu uwo ari we wese, uko byagenda.
Ndashimira abo bose bakomeje kudufata mu mugongo no kubana natwe mu byo twanyuzemo byose. Ni amateka atoroshye.
Abo bandi nibumva bashatse guhinduka bakaza kwifatanya natwe tugakorana, nabo rwose tubahaye ikaze. Abo barimo abafata icyemezo cyiza, naho baba barakerewe bingana iki, bagera aho bakagaruka mu nzira nziza, bakemera amakosa bakoze, bakayasabira imbabazi Abanyarwanda. Tubashimira iyo ntambwe maze tugakomezanya urugendo.
Abo bandi batabyifuza, bakumva bahindura amateka n’inzira twiyemeje, nabo ntacyo badutwaye. Ariko bagomba kumenya ko bafite umwanzi ukomeye, kuko ntituzaborohera. Ntabwo bazadutesha umurongo, ntabwo bazahindura ibyo twemera, ntibazahindura politiki twiyemeje cyangwa ubuzima bwacu kandi binafite icyo bitumariye. Ntacyo babikoraho. Aho bazazira bazasanga tubiteguye.
Yego rwose bitwara igihe. Hari ubwo bitwara igihe ngo abantu bamenye ko bafite ikibazo. Nk’Abanyarwanda twarabyihanganiye, turakomeza.
No mu minsi ishize, n’imibanire yacu na Kiliziya Gaturika, si ibanga. Twagiranye ibiganiro kenshi cyane, bamwe bavuga ngo si Kiliziya, ngo ni abantu ku giti cyabo. Ariko ubu ikibazo twakiboneye umuti. Ndabishima kandi ndanashimira abo bayobozi bakuru babigizemo uruhare bagatuma twese tugaruka mu nziza nziza. Ni byiza rwose.
Hari abandi bashishikajwe cyangwa badashaka kwiyumvisha uruhare rwabo ariko ahubwo ugasanga bagenda bashaka kutuzanira ibindi bibazo. Ibi bamaze imyaka 23 babigerageza. Ariko ntibazatubuza gutera imbere. Ntibazabigeraho. Uko baba bakeka ko bakomeye kose ni akazi kabo.
Dufite inzirakarengane hano ariko usanga bagirwa abanyamakosa y’ibyabakorewe. Hari abatarasabye imbabazi ariko bataranemera n’ibyo bakoze.
Nta mafaranga yabo dukeneye. Ntabwo tubasaba amafaranga. Si yo dushaka. Nta mafaranga yanganya agaciro n’abacu miliyoni twabuze muri Jenoside. Icyo dukeneye ni ukuri, ukuri kuzatuma abantu babohoka bagakomeza ubuzima bwabo.
Tuzakomeza tubyihanganira. Ariko hari nyirantarengwa, hari ibyo tutazihanganira. Ntabwo washaka gufata ubuzima bwacu uko ubishaka. Ntibishoboka.
Nibwira ko iki ari kimwe mu byo twakuye muri ibi byago twagize. Aya mahano yatwaye ubuzima bw’abacu twayakuyemo uko tugomba kubaho. Dufite ibyo twayigiyemo, byakomeje ibyo twemera, ariko kandi ibyabaye byarabaye, ntabwo twabihindura. Cyakora hari icyo twakora uyu munsi tukanategura ejo hazaza. Kandi tuzabikora.
Abantu batotejwe ntabwo bazongera gutotezwa, ndetse n’abandi bose ntawe uzahohoterwa. Abataratotejwe mbere, nabo ntawe uzabatoteza. Nta muntu uzongera gutotezwa. Icyo bivuze ni uko twese nk’Abanyarwanda tugomba kubaho ubuzima bwacu, nk’abandi uko babaho ku isi. Tuzakomeza inzira twatangiye yo kubaka igihugu n’ubuzima bwacu.
Turagushimira Moussa, kuba wahagarariye umugabane wacu wa Afurika tunahuje byinshi, dukorana byinshi kandi tuzakomeza gukorana mu guteza imbere ubuzima mu gihugu cyacu. Ariko kandi niba hari n’icyo twakora ngo dutange umusanzu mu kuzamura ubuzima bw’abavandimwe bacu b’Abanyafurika, turabyiteguye.


text:
Umuhanzi dukunda Cecile Kayirebwa, yararimbye ati: “Imana ni yo nkuru, Imana itera amapfa burya ni na yo itanga aho bahahira, nyabusa bana banjye ni muhumure, impumbya z’ababyeyi muri kumwe, mbafatiye iry’iburyo kandi umusibo ni ejo, ejobundi nzakabya inzozi.” Aha yavugaga Imana y’iRwanda, iyo intamenya zitandukanya n’Imana ya Isirayeli.
Urwanda nkuko nkunze kubivuga, ni igihugu cy’amasezerano, kiri mo imyuka 2 ihabanye, hari mo umwuka utera amapfa n’Umwuka utanga aho bahahira. Iyo myuka 2, ifite abantu babiri iriho, umwe uri kuri Kagame undi uri kuri jye.
Kagame rero afite abantu benshi bari mu mwuka umwe nawe, bidashingiye ku bamurwanya cg kubamukunda, hitabwa gusa kubigaragarira umwuka. Iyo bigaragaye mu matora ngo 98% ba muri inyuma burya biba ari iby’ukuri kubera ko nyine mu mwuka baba bari kumwe nawe, kabone n’iyo baba ari ibihangange mu kumurwanya. Ntabwo ushobora kumurwanya uri mu mwuka umwe nawe ngo uzabishobore kandi ari we mukuru mu mwuka ukuyobora.
Ni nayo mpamvu usanga muri opposition huzuye mo za maneko. Ntabwo ari bya bindi bita ngo ni “amayeri y’inyenzi”, ahubwo ni ukubera wa mwuka ushoboza bamwe gukorera impande zombi, kuko ari umwuka w’ubuhemu ubabamo. Niba urwanya Kagame ugomba kuba utagira akantu na kamwe muhuriraho, ukihana ugahinduka ukaba ikiremwa gishya.
Noneho Umwuka uri kuri jye ni umwuka umwe na y’amazi ya Shilowa atemba buhoro. Ushobora kuyasuzugura ukaba wanayavogagira. Gusa abantu bagomba kumenya ko bagomba kuyasuzugura biyemeje ko ingaruka zabyo nizibageraho batazataka ngo bajye no mw’ihakanamana. Kuko nta butabazi bazabona! Icyakora warabikoze atari ubugome ahubwo ari ukutamenya, wataka ugatabarwa ku bw’ubuntu bw’Imana, bya bindi byanditswe ngo, “nzababarira uwo nzababarira, nzagirira imbabazi uwo nzazigirira.”
Uwo mwuka rero kuwubamo n’ibintu byoroshye cyane kdi bigoranye cyane. Bisaba kuba umuntu w’umugabo, ukiyemeza ukavuga uti ndagiye ntagusubira inyuma. Wahura n’intare mu rugendo ugategeka mw’izina rya Yesu ko ishumitswe, mu kwizera ukajya kuyigeraho wamaze kuyiboha, ukitambukira amahoro. Nta muntu nagira inama ngo awujyemo atabanje gufata ibyemezo byo kutazasubira inyuma cg guca ku ruhande, kuko inzira n’imwe igororotse kdi ifunganye. Iyo urangaye gato ugaca ku ruhande, kuyigarukamo bigusaba kujya gusubira gutangirira aho itangirira. Ibyo rero bihira bacye kuko benshi bishimira gukataza bayobye! Buri munyarwanda wese afite amahitamo, kuba mu mwuka umwe na Kagame cg kuba mu mwuka umwe na njye. Ntushobora kuba hagati aho, kuko ntahabaho!
Iyo myuka rero uko ari 2, ubusanzwe iba igomba kubahana, iyo itubahanye bigira ingaruka kuri bene yo. Ni ukuvuga ngo sinemerewe gukora ku bya Kagame, nimbikoraho ndagira ingaruka zitewe no gutandukira kandi nubundi nze gutanga ibya Kagame. Ni nitwara neza ndabikuramo ingororano, kuko mba nabaye umugaragu mwiza wo kwizerwa, ari jye ari n’abo turi kumwe muri uwo mwuka. Kuri Kagame nawe bigenda uko. Nkubu namwatse umuntu wanjye, agerageza kubyitwara mo neza, ni yo mpamvu yagize urugendo rwiza.
Abakirambirije ku ndege ya Habyarimana, mubyibagirwe.
Najyaga mbabwira ko nta kibazo kiriya ndege, muyiha ububasha idafite, none ubu nimushaka muyibagirwe burundu. Yego, barayihanuye ariko mu ibishungo by’abasirikare.
Ntabwo batekerezaga ingaruka za jenoside yaterwa n’uko iyo ndege iguye. Icyaha muri jenoside kiri ahandi. Jye nzi umuntu utari kuri list y’abahanuye indege wasabye Kagame kwicira Habyarimana muri CND, Kagame aramwangira ati mureke uwo mujinga tuzamufata mpiri! Ibyo narabyiyumviye n’amatwi yanjye ku icyombo aho nari mpagaze i Karenda ya Miyove! Ni nayo mpamvu mbere bagendaga bigamba ko bahanuye Kinani, babona bihinduye isura bakabyigarika. Ntabwo Imana yakwemera ko umuntu agibwaho n’urubanza rw’icyaha atakoze kdi afite ibifatika yabazwa.
Ikibazo cy’indege cyari uburyo bwo kurwana nticyari kigamije kuba imbarutso ya jenoside, kabone nubwo cyiswe yo. Nyuma y’iraswa ry’indege, abantu bari bagifite umutimanama twese tuvukana udufasha gutandukanya icyiza n’ikibi.
Ikindi kandi tugarutse ku umwuka undiho hari abantu bashobora gushyigikirwa n’uwo mwuka ku bwinshi, niyo tutaba turikumwe mu mwuka, ariko bafite icyerekezo kizima. Abo ni abantu babaye inzirakarengane mu ntambara ya 1990-1994. Kuva intambara ya FPR itangiye kugeza jenoside irangiye. Ni ukuvuga inyabutatu nyarwanda yatikiriye muri iyo ntambara. Kandi, nituvuga abaturage bo muri za Byumba na Ruhengeri, ntihakagire utekereza ko icyaha kibarwa kuri APR gusa mukubarenganya. Kuko ex FAR yabeshye abaturage cyane ikabashora imbere mu mirwano ngo baze kuvumbura utunyenzi, cyangwa gutema intoki kdi bazi neza ko ariho izo nyezi ziri. Mu ngamba z’intambara, ex FAR nayo yicishije abaturage! Icyo gice cy’inzirakarengane gihagurukiye Kagame cyamuhagama uretse ko kitamutsinda. Abo banyembaraga mu mwuka usanga aribo bagirwa urwitwazo rwa politiki, abanyantege nke akaba ari bo bishyira imbere ngo barabarwanirira, bakabasuzugura kdi ari bo bakagiye imbere!!!
Iyo myuka ibiri rero iri mu Rwanda, igira aho igabanira. Kagame afite igihe cye ntarengwa udashobora gukuraho n’umunota. kandi ntashobora guteza imbere abaturage, uretse we ubwe gusa kdi agahorana guhangayika. Kubera ko afite umwuka w’amapfa. Kuriya abantu bavuga ngo ateza inzara ku bushake, ntabwo ari byo, ahubwo ntibimukundira gukora neza, umwuka umurimo uteza ibibazo by’imikorere igenda izamba. Maze bashaka kwikurayo bikarushaho kuzamba. Ni byo biriya ubona bagura indege, aho kunguka zikazana igihombo kubera umwuka uba ubiri inyuma, utera imikorere mibi. Ntabwo ari ubufindo ngo ni umwaku, reka da! Umwaku nawo ugira aho uhera. Barakora ariko amakosa y’ubusahiranda aba yabigiyemo aba ari menshi, n’amaraso aba yabimenetse mo ari menshi.
Nka biriya bya ARSENAL, kuba bafashe amafranga yo gushora ngo bazamure ubukerarugendo, kdi ari igihugu gifashwa, ntabwo ari icyaha kuko ugufashije ntiyakagutegetse nuko ubigenza! Ahubwo ni icyerekana ko mu Rwanda ibintu bikomeye! Hari ubwihebe mu bukungu butera ubwiyahuzi bungana butya. Nkubu hari ama hoteli atagira abantu, amadege atagira abagenzi, amazu atagira abayapangisha, igishoro cyashyizwe mu mihanda kitagaruzwa etc Buriya rero icyo bakoze ni ukwamamaza igihugu gusa! Koko tubaye ibendera ry’amahanga nkuko byahanuwe, bazatwitegereza barebe uko dupfa tukazazuka. Naho ubundi nta kintu kizavamo uretse umuruho.
Ngerageje kwerekana ko u Rwanda ruyoborwa n’umwuka, nta kintu ushobora gukora ngo ugire icyo uhindura kuri iyo myuka. Impinduramatwara ya mbere igomba gutangirira ku Umunyarwanda ubwe, agahinduka aho kwirirwa asaba impinduka kdi ntacyo abikoraho, akiri wawundi. Niba udashobora guhinduka ntukirirwe wivuna ngo usuzugure Kagame, umukuru w’ubwoko bwawe. Kuko nagufata uzataka ubure gitabara kuko uri uwe. Nugira ibyago ntuzasohore ijwi ngo ryumvikane, uzatakire Imana ni yo igira imbabazi wenda izakwibuka. Ibi ntibivuze ko abo kwa Kagame byeruye ari bo bari gukora neza, ahubwo bo babaye akahebwe. Iyo akoze mo umwe, umuryango wose ugendera rimwe, abiswe ngo bararokotse, bakirukira muri opposition, bagahungishwa n’ubwoba bagwa mu rwobo.
Ubwo rero namwe murabyumva, ni muhita mo aho kuba mujye mwiyemeza mugende kigabo! Ni muguma mu mwuka wa Kagame, ntimugatake ngo muzane mo Imana mu byo mwihitiye mo, mutangire ngo “Mana wagiyehe?!!!” Abari kumwe nanjye rero, namwe, nimugera mu kaga mujye mumera nka Yeremia, muti “Mana waranshutse nemera gushukwa”!!! Ariko ubutabazi bwe buhoraho.
H.T. Sankara


text:
Umurongo wa terefone igendanwa kandi witwa umurongo wa terefone, umurongo uteranya ibyuma bya terefone, umurongo wa terefone igendanwa, umurongo wa terefone igendanwa.Umurongo witeranirizo wa HDL-B1 ubereye umurongo wa terefone igendanwa umurongo wa terefone igendanwa, umurongo uteranya ibyuma bya terefone, umurongo wo gukora terefone, cyane cyane umurongo wumukandara, umurongo wo guteranya umukandara.Uyu musaruro ugenewe cyane cyane guteranya terefone igendanwa irangiye.Hano haribintu bibiri bikora, imirongo ibiri itwara nibicuruzwa bigenda kumukandara.Abakiriya bamwe bahitamo umukandara umwe ukoresha, ibyo nabyo ni sawa.Abakoresha bicaye kumpande ebyiri zumurongo winteko, bakora imirimo yo guteranya kumurimo wakazi, bitezimbere cyane umusaruro.Umurongo wa terefone igendanwa ya SKD urimo gusudira, bityo sisitemu yo kuzimya izashyirwaho kugurisha.Turashobora kandi gutanga isuka itagira ivumbi, akazu gasukuye, gakoreshwa mugutunganya umukungugu muri terefone igendanwa SKD, gufunga ecran, gufunga firime y'imbere.Uyu murongo wo guteranya umukandara, umurongo wo gukora umukandara, umurongo wa convoyeur wumukandara uzaba urimo umuyoboro woguhumeka ikirere, amatara, kumanika ibyuma, ibikoresho byo gutunganya imifuka yububiko, ububiko bwububiko, ameza yakazi, socket.Ubu bwoko bwumukandara wumukandara, umurongo uteranya convoyeur, urashobora gukoreshwa kumurongo wo guteranya terefone igendanwa, umurongo wa terefone igendanwa, umurongo wo guteranya terefone, kugenzura umurongo uteranya, umurongo wo guteranya amashanyarazi, umurongo uteranya amashanyarazi, umurongo wo guteranya ibikoresho bya elegitoroniki ...
Hongdali irashobora kandi gutanga ibikoresho bito kumurongo wo guterana kugirango ugure rimwe, nkumushoferi wamashanyarazi, imashini itwara imashini, icyuma cya elegitoronike, icyuma cyimukanwa, igitambaro cyo kurwanya intoki, amaboko ya hydraulic forklift ...
Hongdali itanga ubwoko butandukanye bwa convoyeur, nka convoyeur, ibizunguruka, umukandara, umukanda uhuza ... Hagati aho, hongdali nayo itanga umurongo wo guteranya ibikoresho byo murugo.Turimo dushakisha abakozi kwisi yose kugirango batubere intumwa zogutanga ibicuruzwa byinshi, sisitemu yohereza ibicuruzwa byinshi, ibikorerwa byinshi, sisitemu yohereza umukandara, umurongo winteko, dutanga imiyoboro hamwe nibikoresho byo guteranya, nka moteri, amakadiri ya aluminium, ikariso yicyuma, ikora umukandara wa convoyeur, umugenzuzi wihuta, inverter, iminyururu, amasoko, umuzingo, gutwara ... nanone dutanga injeniyeri inkunga ya tekiniki, kandi tugatanga installation, kubungabunga, amahugurwa kuri wewe.Hongdali ahora ategereje inshuti ziturutse kwisi yose kugirango dukore.
Murakaza neza cyane inshuti ziturutse impande zose zisi kugirango ziduhamagarire gutegura uruganda rwawe.
1.uburyo bwuzuye
Umuyoboro
3.Urumuri amatara na hanger ya screwdriver
4.gutunganya imiterere yumufuka
5.kumurika
6.ububiko
7.koresha umukandara wa convoyeur
8.kuyobora gari ya moshi kumukandara
9. ameza yo gukora
10.umurongo winsinga
11.gushyigikira


text:
Ikinyamakuru cya Kiliziya Gatolika, Journal KINYAMATEKA cyatangaje ko Padiri Muzungu Bernardin wari mu kiruhuko cy’izabukuru yitabye Imana ku myaka 90.
Iki kinyamakuru kivuga ko uyu Mupadiri wo mu muryango w’Abadominikani, yamenyekanye cyane nk’umwanditsi n’umusizi.
Padiri Muzungu Bernardin wabaga Kacyiru, avuka mu Karere ka Nyaruguru, ahitwa Buhoro. Yabaye Padiri mu mwaka 1961, yakoreye i Kabgayi, Rulindo na Kigali muri Ste Famille.
Yize amashuri ahantu hanyuranye mu Bufaransa, mu Busuwisi, mu Bwongereza no muri Canada.
Ni umwe mu bahanga u Rwanda rwagize, yanditse ibitabo ku mateka y’u Rwanda.
Padiri Muzungu Bernardin yitabye Imana mu bitaro bya CHUK azize uburwayi.
Urupfu rwe rwababaje benshi mu bamuzi….
Claude NIZEYIMANA kuri Twitter yagize ati “Padiri Bernardin Muzungu namwize mu ishuri, nsoma ibitabo bye…. yari umuhanga kandi yatanze umusanzu ukomeye mu buvanganzo. Yitabye Imana, yasinziriye ariko ntazazima kuko tuzakomeza kubana na we mu bitabo yanditse. Imana imuhe iruhuko ridashira, aruhukire mu mahoro. RIP!”
Innocent Nizeyimana na we ati “Ntibyoroshye kumva no kwakira inkuru mbi yo gutabaruka kwa Padiri Muzungu Bernardin. Adusigiye umurage ukomeye nk’abandika ku mateka y’u Rwanda.Nagize umugisha wo guhura nawe kd kenshi, ndamushimira impamba ansigiye. Igendere uruhukire mu mahoro mubyeyi. Imana igutuze aheza.”
Noel Kambanda na we yagize ati “Wakoreye igihugu n’Imana……Inzu y’ibitabo iratabarutse. RIP Father Bernadin Muzungu. Padiri Muzungu Bernardin Ubwigenge, umwaduko w’abazungu mu Rwanda.”
Uwimana Basile yanditse ati “Umwanditsi ukomeye w’amateka, umwe muri bake basigaye mu rungano rwe. Umusizi ukomoka mu muryango w’abasizi b’Abasinga. Umupadiri wafashije benshi mu buzima.”
UMUSEKE.RW


text:
Icyo wakora kugirango udasiga umwana arira
Yanditswe na: Ubwanditsi
2019-01-30 04:08:48
Abana cyane cyane bari hagati y’umwaka n’imyaka itatu ntibaba bashaka gusigara mu rugo iyo babona ababyeyi babo bagiye. Benshi rero bararira ugasanga ababyeyi bakora ibishoboka ngo barinde umwana ako gahinda gusa akenshi babikoranabi.
Dore uburyo bwiza wabikoramo :
Abana bato bari mu kigero cy’imyahka hagati 1-3 bakunze kutemera ko ababyeyi babo babasiga murugo ahubwo babona bagiye bagasigara barira, bamwe mu babyeyi ntibamenya uburyo bwiza bafatamo abana babo kuburyo batabasigana agahinda cyangwa bari kurira.
Uyu munsi rero turakubwira bimwe mubyo wakora mugihe ugiye kugenda kugirango umwana adasigara arira
1. Muteguze ko uri bugenda
Cya gihe uri kwitegura bibwire umwana, ntacyo bitwaye kumubwira aho ugiye ukamubwira igihe uri buzire ushobora kumubwira n’icyo ugiye gukora yo cyane ko iyo atangiye kuvuga hari n’ubwo nawe abikwibariza sibyiza rero kumubeshya.
2. Sibyiza kumwihisha
Inkuru dukesha agasaro.com bavuga ko mugihe ugiye kugenda ukwiye kwirinda kwihisha umwana ngo ugende atakureba ahubwo ushobora kumusezera neza ukamubwira ko muri bwongere kubonana.
Kwihisha umwana bituma yibaza impamvu atakubona kandi wari uhari bigatuma arira cyane ndetse agatangira no kugutakariza ikizere.
3. Mureke aguherekeze
Niba usoje kwitegura ugiye mwemerere aguherekeze nurangiza umusezere neza asubire murugo hamwe n’umurera.
Ubwa mbere n’ubwa kabiri bishobora kudahita bikunda nubundi umwana agasigara arira ariko buhoro buhoro uko ubimumenyereza ugenda ukongera ukagaruka birangira abimenyereye.
Biruta cyane kubeshya umwana ibintu bitandukanye, burya ntako bisa kubakira ku kuri bituma umwa akura ari umunyakuri kandi agirira ikizere ababyeyi be.
[email protected]


text:
Irinde umwuka wa Yezebeli uri gukorera mu matorero
Yanditswe na: Ubwanditsi2021-05-04 10:23:24
Bibibiliya yerekana ko Yezebeli yari umugore wa Ahabu umwami wa Israel akaba yaramushatse bitari mu mugambi w’Imana kuko byari ikizira ko umwisirayeli arongora umunyamahanga, ari na byo byakururiye akaga gakomeye ubu bwoko kuko yazanye ibigirwamana ndetse n’umwuka w’ubusambanyi.
“Wandikire marayika w’Itorero ry’i Tuwatira uti “Umwana w’Imana, ufite amaso asa n’ibirimi by’umuriro n’ibirenge bye bigasa n’umuringa w’umuteke aravuga aya magambo ati 19‘Nzi imirimo yawe n’urukundo rwawe no kwizera kwawe, no kugabura kwawe no kwihangana kwawe, n’uburyo imirimo yawe ya nyuma iruta iya mbere kuba myinshi. 20Nyamara mfite icyo nkugaya, kuko ukundira urya mugore Yezebeli wiyita umuhanuzikazi akigisha imbata zanjye, akaziyobya kugira ngo zisambane kandi zirye intonōrano. 21Icyakora namuhaye uburyo bwo kwihana, ariko ntiyashaka kwihana ubusambanyi bwe’’ Ibyahishuwe 2:18-21
Ibintu 11 biranga umwuka wa Yezebeli uri gukorera mu matorero
1. umwuka wa Yezebeli utera urujijo (confusion)
Yezebeli amaze kuzana imana ze habayeho propaganda mu bisirayeli ivuga ko Imana zo kwa Yezebeli zitanga imvura, umwero, iyo uyirakaje umuriro uva mu kanwa kayo ukakwica, iyo ivuze bimera nko guhinda kw’inkuba. Mubyukuri ni umwuka w’urujijo kuko abatambyi na bo bageze aho bavangirwa umunsi umwe bakaba bagiye mu rusengero kuramya Imana ikindi gihe bakajya gutambirira imana zo kwa Yezebeli.
Muri iki gihe kuvuga ko usenga bisa nk’aho ari ibisanzwe kuko bazi ko hari abantu bitwa ko basenga bitwara nabi, nyamara urufatiro rw’Imana ruracyahari rwanditseho ngo Uwiteka azi abe kandi uvuga izina ry’Uwiteka ave mu bidatunganye.
2.Gucikamo ibice
Igihe Yezebeli yatangiraga kwimika izi mana abisirayeli bacitsemo ibice abahanuzi bamwe bihisha mu buvumo. Muri iki gihe ukijijwe asa n’aho abikora ku giti cye bigaragaza ko abantu bagenda bacikamo ibice.
3. Ukwiheba, ubwoba cyangwa gucika intege
Muribuka ko Eliya nyuma yo kwica abahanuzi ba baari n’aba ashela 850, Yezebeli amubwiye ko amwica, Eliya yahunze akisabira gupfa? Hari igihe kibaho abantu bakayoborwa n’umwuka w’ubwihebe mu buzima. Tugeze mu gihe abantu benshi biyahahura kubera ibyo banyuzemo bikomeye ariko ntiwigirire nabi Imana iracyagukunda kandi izagufasha.
4. umwuka wo kwikunda
Mwibuke ko Ahabu na Yezebeli bariganije Naboti uruzabibu rwe. Hari igihe umuntu yikunda akumva ibintu byose ari we byajyaho, ukabona umuntu yarunze ubutunzi abandi baburara, badafite icyo bambara we yambara ibirenze ibikenewe. Ikibabaje ni uko no mu itorero birimo.
5. umwuka utegeka
Yezebeli ashaka kugenzura no kuyobora ikintu cyose, afite umwuka utsikamira abantu. Mwibuke ko yajyaga mu bahanuzi biyiriza ubusa akabikora, mbese ibintu byose yabaga abirimo. Umwuka wa Yezebeli ni umwuka mubi ukorera mu bantu batamenye Imana cyangwa se bayimenye bifuza kuyobora ibintu mu buryo butari ubw’ubumana.
6.umwuka w’ubusambanyi
Aha turavuga ubusambanyi hagati y’umugabo n’umugore, ubutinganyi, ubuyobe ikindi tuba tuvuze gusenga ibigirwamana, ibi byose Bibiliya ibyita ubusambanyi. Muri iki gihe gusambana bizafatwa nk’ikintu gisanzwe kuko ubusambanyi burenze uko umuntu wese yabutekereza bwahindutse ishoramari rikomeye. Ikibabaje ni uko muri iki gihe amatorero acecetse adashaka kugira icyo abivugaho.
7. Ahantu hari umwuka wa Yezeberi ubumwe ntibushoka: Yezebeli ntatuma abantu baba umwe yaje gucamo Isirayeli ibice.
8. Kuramya izindi mana
Mwibuke ko Yezebeli ataza wenyine ahubwo azana n’izindi mana. Hari igihe abantu babifata nk’ibisanzwe ariko Imana yanga ko uramya izindi mana. Mu mategeko 10Yaravuze ngo ntimukagire izindi mana mu maso yanjye. Muri iki gihe hari ibindi abantu baramya bitari Imana aho umuntu abona akazi agasambaniye, aho umuntu aba azi ko yubatse inzu ariko mu buriganya n’ibindi. Ukundishe Uwiteka umutima wose,ubwenge bwose n’imbaraga zose.
9. Ni umwuka wica
Uyu mwuka wa Yezebeli wishe Naboti umaraho abantu b’Imana. Iyo hari uyu mwuka habaho impfu mu buryo budasanzwe haba impanuka n’ibyago bitandukanye.
10. Makiyaje (maquillage)
Nimureba kuri google muzabona ko makiyaje yazanywe na Yezebeli. Iyo tuvuze makiyaje harimo gutakaza uwo uri we (identity) ujye wibaza uti naremewe iki? Ni iki Imana ishaka ko nkora? Ni izihe mpano zanjye? Ni uwuhe muhamagaro wanjye. Uyu mwuka wa Yezebeli ni umwuka wo gutakaza ubumuntu aho abantu badashaka kuba abo ari bo.
11. Umwuka wa sedisiyo (sedition)
Itorero aho kugira ngo ribwize abantu ukuri ko guhinduka no gukizwa no kuba umwana w’Imana ahubwo ugasanga babwirwa ibyiza gusa kugira ngo bature hagamijwe amfaranga kuruta kuzana imitima kuri Kristo.Uyu mwuka wa sedition ni umwuka mubi umeze nk’uw’uburaya aho abantu bagerageza gukora ibintu bisa nk’aho ari ukureshya abantu gusa ariko badashaka kubageza kuri Kristo. Yesu icyamuzanye ni ukumaraho imirimo y’umwijima no kugira ngo abantu bababarirwe ibyaha. Mubyukuri yazanywe no gushaka no gukiza icyazimiye no kuduha ubugingo buhoraho.
Muri macye birakwiye kwisuzuma ukareba neza niba utarigeze ufatwa n’umwuka wa Yezebeli uri gukorera mu matorero. Uramutse warateshutse ukayoba, ntiwicireho iteka kuko Imana yiteguye kukubabarira wowe tera intambwe yo kwihana wiyunge n’Imana. Mu gice gikurikira tuzareba ibintu biranga umuntu utsikamiwe n’umwuka wa Yezebeli.


text:
Inyigisho yo ku wa kane w’icyumweru cya 2, Igisibo 2014
Ku ya 20 Werurwe 2014 – Mwayiteguriwe na Padiri Alexis MANIRAGABA
Amasomo: Yeremiya 17,5-10, Zaburi ya 1; Ivanjili ya Luka 16,19-31
Bavandimwe, dukomeje igihe cy’igisibo aho turarikirwa kubura amaso y’umubiri n’umutima ngo tumenye Uw’ingenzi n’icy’ingenzi, Uw’ibanze n’icy’ibanze mu buzima bwacu ndetse n’aho tugomba gushyira amizero yacu. Igihe cy’igisibo kidutegurira guhimbaza uko bikwiye ububabare, urupfu n’izuka bya Kristu. Ni igihe kidufasha kuzirikana ko ari ubuvume n’ibyago ndetse n’urupfu gushyira amiringiro mu bantu n’ibintu. Nibyo tuzirikana uyu munsi.
* Aravumwe umuntu wiringira abandi bantu….ariko arahirwa uwiringira Imana!
Bavandimwe, umuhanuzi Yeremiya yatwibukije ikintu gikomeye kandi cyubaka ubuzima: “amirigiro yacu ni ayahe? Ashyingiye he? Ashyingiye kuki? Atwerekeza he?” Ibi bibazo bituma twongera kwibaza impamvu abantu tugomba kugira icyo twiringira, icyo twizera. Bavandimwe, umuntu ntashobora kubaho ntacyo yashyizemo amizero kuko imiterere ya muntu ni uko iteye. Imana yaturemanye umutima wo guhora turarikiye kandi duharanira icyiza kurushaho no kubaho neza mu mahoro, ibyishimo n’umunezero. Ariko ibi byose ntitwabigeraho tutabishakiye ku isoko nyayo yabyo. Ndavuga ku Mana Nzima; aho ku bitega ku bantu no ku bintu. Kuko abantu n’ibintu birahindagurika ndetse wareba nabi bikaguhindaganya. Ibintu bihuza bamwe ariko ababiryaniramo bakaba benshi kuko hari n’ibyo badashobora cyangwa se batifuza no gusangira. Kubera ko umuntu ari umunyatege nke, ntashobora kubaho ntacyo yemera kandi yizera, iyo atabyerekeje ku Mana, abyerekeza ku bigirwamana: ku bantu n’ibintu. Ndetse yigira ingunge akiyemera cg se akumva ko yigize, yibeshejeho: akiringira imbaraga ze n’ubushobozi bwe. Nyamara Umuhanuzi Yeremiya ati “uyu ni ikivume kandi ahora ari ikirumbo”. Naho uwiringiye Imana, Imana imubera ikiramiro akera imbuto nyinshi, nziza kandi ziryoshye.
Bavandimwe, iki gisibo kidufashe kongera gusuzuma ukwemera kwacu n’amizero yacu muri Nyagasani cyane cyane tugeze ahakomeye. Niho umuntu ashakishiriza hirya no hino no mu byamukoraho. Bityo n’Imana yari yiringiye akayihakana cyangwa se akavangavanga. Akajya mu bapfu n’abapfumu, akiringira abanyabitangaza n’abigize umukiza n’abahanuzi. Akishingikiriza abanyamaboko n’ibikomangoma by’iyi si; akemera kwigura no kwigurisha kubera amaco y’inda, ibyubahiro no kwirwanaho. Mbese akanga kwiteranya n’abantu ahubwo agahitamo kwivumbura ku Mana nyamara ari Yo imukunda kdi imurengera. Birababaje! Ariko bitera agahinda kurushaho kubona umuntu arwanira ko abantu bamwemera, bamwumvira, bamuyoboka aho kuyoboka Imana. Nyamara amateka y’ubuzima bwa muntu n’ay’isi atwigisha byinshi byadufasha kubona ukuboko kw’Imana igomba kwiringirwa kuruta abantu n’ibintu. Ndetse na Pawulo aduhamiriza ko “ukwizera ntigutamaza” (Rom 5,5) kandi nta mahirwe yandi umuntu yagira atari ku Mana izi uko tuzamera (Zab 16,2.5-6). Kandi byose bihira abakunda Imana n’abakunda abantu bagiriye Imana.
* Tugomba gukundana : kuko nitudahuzwa n’ubu buzima ntituzahuzwa n’urupfu!
Bavandimwe, ibi biri mubyo tuzirikana mu Ivanjili y’uyu munsi itubwira iby’umukungu utazwi n’umukene witwa Lazaro. Ari umukungu yarapfuye, ari umukene arapfa; ariko umwe apfira guhambwa no kubabara, undi ajya mu byishimo hamwe na Aburahamu. Bamwe bashobora kwibwira ko igihano cyahawe uyu mukungu cyamutunguye cyangwa se ko ari akarengane kuko ntaho batubwira ko yasenze ibigirwamana, ko yishe umuntu, ko yibye, ko yasambanye n’ibindi byaha twafashe mu mutwe. Nyamara siko bimeze kuko ayo mategeko yose tuzi ashingiye ku itegeko rimwe rivuga ngo “uzakunde Nyagasani Imana yawe…na mugenzi wawe nk’uko wikunda.”
Uyu mukungu (utazwi yaba buri wese muri twe) yazize kugira urukundo rukekuko urukundo ni ukwitanga, ukitangira abandi; ni ukumenya undi ndetse ukishira mu mwanya we. Ingingo y’urukundo niyo tuzacirirwaho urubanza rwa nyuma ubwo Umwami azatubwira ati “mwamariye iki igihe ‘nari nshonje, mfite inyota, ndi umugenzi, nambaye ubusa, ndwaye, ndi imbohe’” (Mt 25,3546). Muri make urukundo rutuma tubona Imana mu muvandimwe wacu bityo akababaro ke kakaba akababaro kacu, n’ibyishimo bye bikaba ibyishimo byacu. Uriya mukungu yazize ubuhumyi bwe (bw’umutima n’ubw’umubiri) bwo kutabona Imana, bwo kutumva ko abantu ari magirirane, no kutumva ko buri wese azabazwa mugenzi we. Bityo rero ntabwo uyu mukire yahanwe kuko yari umukire ndetse n’umukene ntiyagiye mu ikuzo kuko yari umukene. Kuko hari abakire n’abategetsi dufite mu mubare w’abatagatifu. Ariko rero ibintu bishobora kubera bamwe intandaro yo gutwarwa nabyo; ariko kandi ushobora no gutindahara ugatuka Imana, ukanduranya, ugatera abandi gucumura. Nicyo gituma ntawe ugomba kwiratana ubukire cyangwa se ubukene bw’ibintu n’abantu. Abakene nabo bagomba gushyiraho akabo aho guhora basabiriza kuko hahirwa abakene ku mutima. Ubukene bwo tuburwanye ariko umukene tumube hafi, tumuzahure! Abakire nabo bamenye kandi bafashe abakene kuko abantu turi abavandimwe kandi ibyo Imana yaturemeye biraduhagije twese ariko hari abashaka kubyikubira no gukizwa n’imitsi y’abandi. Abafite ibirenze ibyo bakeneye ntabwo aba ari ibyabo. Gufasha umukene rero ntabwo ari impuhwe gusa ahubwo ni n’inshingano (soma Sirak 29,9.12; Ivug 15,7-11).
Bavandimwe, tumenye gukoresha neza ubukungu n’impano dufite hano ku isi n’ubwo abantu tutanyurwa. Usanga abantu benshi baganya ngo byose ntakigenda: abatindi n’abakene bakaganya; abibeshejeho n’abakire bakarira; abakungu n’abaherwe bagahangayika, ntibasinzire kuko aho ubukungu bwabo buri ariho bashyize umutima wabo. Bikababaza kumva hari umuntu uvuze ko ntacyo Imana yamuhaye uretse umuruho, ibyago n’amakuba. Akirengagiza ko adashobora kwijujuta atariho. N’uwibwira ko adafite ibintu, yakwemera ko Nyagasani yamuhaye ubuzima kandi ko amubeshejeho. Ibi mbivugiye ko hari abavuga ko ntacyo baha abakene biyumvisha ko nabo bakennye ndetse bakwiye gufashwa nabo. Ibi ni ugukabya kuko ubukene bwa mbere ni ubw’umutima n’urukundo. Ibi bigaragazwa n’uko abatanga neza si uko baba bafite byinshi ahubwo baba bafite umutima mwiza, umutima wagutse kandi w’impuhwe.
Bavandimwe, mu gisibo dutozwa gusenga, gusiba no kugaragaza ibikorwa by’urukundo. Buri wese asabwa gusangira n’abandi no kugoboka abadukeneye kuko ni benshi kandi bari kwinshi. Dushimire Nyagasani utubeshaho ngo tubana na We kandi twiteganyiriza kuzabana na We. Twe nta rwitwazo ngo dukeneye bene wacu bazutse ngo batuburire kuko Yezu Kristu, umuzukambere mu bapfuye, akwiye kutwemeza byose. Dufite kandi Kiliziya itwereka amategeko tugomba gukurikiza, amasakaramentu tugomba guhabwa n’amasengesho tugomba kuvuga. Tubumve kandi tubumvire. Umubyeyi Mariya adusabire iteka. Amen
Padiri Alexis MANIRAGABA
Seminari Nkuru, Rutongo


text:
SCIAF (Scottish Catholic for International Aid Fund) imaze imyaka irenga itatu ikorana na Komisiyo y’ubutabera n’amahoro; kugeza ubu Komisiyo imaze kugira abagenerwa bikorwa barenga 1700 ikorana nabo itewe inkunga na SCIAF, abenshi muri bo ni abagore bakorerwaga ihohoterwa; abantu bari mu bukene bukabije harimo abacyecuru n’abasaza; impfubyi zirera; abapfakazi n’abafite ubumuga.
Ibindi bikorwa bateramo inkunga harimo gufasha abafite ibibazo by’ihungabana n’ihahamuka; amahugurwa atandukanye ahabwa abayobozi b’inzego z’ibanze, abagenerwabikorwa bahagarariye abandi ndetse n’abakangurambaga biyo Komisiyo.
Mu mahugurwa bahabwa harimo ayo gukora no kugenzura imishinga iciriritse ibyara inyungu; uburyo bwo gukumira no gukemura amakimbirane, ubuhinzi bwa kijyambere, uburyo bwo gukumira no guhangana n’ingaruka z’ibiza.
Ibiganiro bitandukanye ku buryo bwo gukumira no gukemura amakimbirane; ibibazo by’ihohoterwa rikorerwa mu ngo; uburyo bwo kwirinda no gufasha abafite ibibazo by’ihungabana n’ihahamuka; uburinganire n’ubwuzuzanye; amwe mu mategeko akunze kwifashishwa mu gihugu n’ibindi.
Abagenerwabikorwa bababaye kurusha abandi barasurwa mu ngo zabo aho bishoboka bagakorerwa ubuvugizi; abagenerwabikorwa bafashijwe kwibumbira mu matsinda yo kuzigama no kugurizanya; amatsinda yatewe inkunga kugirango abayagize bashobore kuguza bakore imishinga iciritse yo kwiteza imbere, abatishoboye bishyuriwe ubwisungane mu kwivuza, abahinzi bato bahawe imbuto, ifumbire, ibikoresho by’ubuhinzi, ihene n’imiti y’amatungo n’ibindi.
Tariki ya 22 Gicurasi 2017 abakozi ba SCIAF bari kumwe n’abakozi ba Komisiyo y’ubutabera n’amahoro, umuhuzabikorwa wayo ndetse na Padiri uhagarariye iyo Komisiyo basuye ibikorwa by’umushinga wo gukumira ihohoterwa rikorerwa mu ngo biherereye mu kagali ka Bweramvura umurenge wa Jabana akarere ka Gasabo.
Bakoranye inama na bamwe mu bagenerwabikorwa, abakangurambaga ndetse n’abayobozi b’inzego z’ibanze; bababajije ibibazo bibafasha kumenya aho ibikorwa by’umushinga bigeze bifasha umugenerwabikorwa kwiteza imbere.
Nyuma yo kuganira n’abagenerwabikorwa basuye umwe muri bo ufite ubworozi bw’inkwavu, ihene n’ingurube akaba afite n’ubuhinzi bw’inyanya n’ibisheke; ibyo bikorwa yatangiye kubikora aho agiriye mu itsinda ashobora kuguza amafaranga yabishoyemo.
Tariki ya 30, Gicurasi n’iya 1 Kamena 2017 abakozi ba SCIAF basuye ibikorwa by’umushinga UKAM bikorerwa mu murenge wa Ngeruka . Bari kumwe kandi n’umukozi wa Komisiyo ushinzwe guhuza ibikorwa by’uwo mushinga ndetse n’abakozi bakorana. Intego nyamukuru y’iryo sura yari kureba aho ibikorwa by’uwo mushinga bigeze ndetse n’uburyo biteza imbere abaturage. Abari bitabiriye iryo sura bari abagenerwabikorwa bahawe ihene, imbuto, abahagarariye abandi mu matsinda, abahagarariye abahinzi b’imboga, abahagarariye amatsinda yo kurwanya ibiza, kubika imbuto n’abashinzwe gukusanya amakuru y’umushinga.
Abakozi ba SCIAF baganiriye nabo ku musaruro w’umushinga ubagejejeho, ingorane n’icyakorwa kugira ngo ibikorwa bigende neza kurushaho. Abashyitsi bashimishijwe cyane n’isuku ndetse n’iterambere rigaragara ku bagenerwabikorwa basuwe.
Nyuma yo kureba ibikorwa, abakozi ba SCIAF bakoranaga inama n’abakozi ba Komisiyo y’ubutabera ku biro by’iyo komisiyo barebera hamwe imbogamizi bahura nazo n’uburyo bushoboka bwo kuzikemura ndetse n’ibyo abaturage bakeneye kurusha ibindi. Barebye kandi no ku maraporo atandukanye yakozwe ndetse n’izindi nyandiko zifashishwa kugirango ibyateganyijwe gukorwa bigerweho.


text:
Inyigisho yo ku cyumweru cya 7 Gisanzwe C, 24 gashyantare 2019
Amasomo: 1º. 1Sam 26,2.7-9.12-13.22-23; Zab 103 (102), 1-2.3-4.8.10.12-13; 1 Kor 15, 45-49; Lk 6,27-38.
Bavandimwe muri Kristu, nimugire ineza n’amahoro bikomoka ku Mana Data na Mwana na Roho Mutagatifu!
Ijambo ry’Imana tuzirikana muri liturujiya yo kuri iki cyumweru cya karindwi gisanzwe cy’umwaka wa liturujiya C riradufasha kwinjira mu mutima w’Imana aho dusanga urukundo ruzima. Nyuma yo kubwira abigishwa iby’abahire n’abagowe Nyagasani Yezu yakomeje inyigisho ye agira ati: “ahubwo mwebwe munyumva reka mbabwire: nimujye mukunda abanzi banyu mugirire neza ababanga.”
Bavandimwe, mvuze ko aya magambo akomeye cyane ndakeka ntawavuga ko nivugira cyangwa se nkabije, cyane cyane ko abanyarwanda tuzi icyo kwanga bivuze duhereye ku kiguzi cyabyo mu mateka twagiye tunyuramo. Hari uwakwibwira ko umukristu atagira abanzi, nibyo ntawe yanga ariko kandi byaba ari ukwibeshya kuko kutanga ntibivuga kutangwa. Abo batwanga nibo Yezu adusaba gukunda ndetse no kubagirira neza. Muri kamere muntu ibi Nyagasani adusaba ntabwo bikwiye nta n’ubwo bishoboka. Wenda umwanzi yakwirindwa akagenderwa kure naho kumukunda no kumugiririra neza n’iby’urundi rwego.
Iyo turebye mu gitabo cy’intangiriro(9,6), Iyimukamisiri(21, 23-24), Abalevi (24, 18-19), Ibarura (35, 19), Ivugururamategeko(19-21) dusangamo ko umuco n’amategeko by’abayahudi bitihanganiraga inabi ihita itaryojwe nyirayo. Ibyo wenda umuntu yabyita ubutabera kuko inabi yabazwaga uwayigize.
Abanyarwanda barengaga iyo ntera kuko inabi yashoboraga kubazwa uwo mu muryango w’uwahemutse cyane cyane iyo habaga hajemo kumena amaraso, baragiraga bati: “ingoma idahora iba ari igicuma”.
Ubutumwa Nyagasani Yezu yazanye ari nabwo atugezaho kuri uyu munsi ni impindura-matwara y’abamuhisemo, ni impindura-myumvire y’abiyemeje kumukurikira. Ni umwihariko w’ubukristu. Buri jambo atubwira rirakomeye kandi rifite agaciro, ibyinshi ntitubyumva cyangwa turumva biturenze kandi ntabwo ari igitangaza n’ubitubwira arabizi gusa aradusaba kuzamuka mu myumvire bituma tuzamuka mu migirire. Araduha igipimo gikomeye tugomba kwifashisha muri urwo rugendo tugomba gukora rwo guhindura imyumvire: “uko mushaka ko abandi babagirira mube ari ko namwe mubagirira”. Nta shiti ko twese twiyifuriza ineza kandi ariyo twifuza ku bandi kabone n’iyo twaba tuzi neza ko tudatunganye.
Bavandimwe igihe cyose tuzaharanira gushyira mu bikorwa aya magambo ya Nyagasani Yezu tuzashyira mu ngiro rya tegeko ry’urukundo yatwigishije aho agira ati. “uzakunde mugenzi wawe nkawe ubwawe.”
Mu ntege nke zacu nk’abantu nituzirikana ko tugomba guharanira ineza y’abavandimwe bacu nk’abaharanira iyacu bwite tuzabasha kumva ko na wawundi udufitiye urwango nawe akeneye impuhwe zacu.
Ntabwo ari impuhwe tuzamugirira kuko yasabye imbabazi cyangwa se yahinduye umutima we w’inabi n’urwango, ni impuhwe tugomba gukomora ku rukundo rw’Imana. Impuhwe nk’izo Nyagasani Yezu yagiriye abamubambaga ubwo yagiraga ati: “Dawe babarire kuko batazi icyo bakora.” Mu isomo rya mbere ryo mu gitabo cya mbere cya Samweli twumvise uburyo Dawudi yanze gusesa amaraso ya Sauli wamuhigaga ngo amuvutse ubuzima kandi mu by’ukuri atari abinaniwe. Ni urugero rw’ibyo Nyagasani adusaba.
Dutsinde imisusire ya muntu w’umunyagitaka duharanire kugira imisusire ya muntu wavuye mu ijuru nk’uko twamwumvise mu isomo rya kabiri ryo mu ibaruwa ya mbere Pawulo yandikiye Abanyakorinti. Ibyo nta kindi tuzabikesha kitari ukugira imyumvire n’imigirire mishya bitandukanye n’ibyabataramenye Kristu.
Tugomba gukora ikinyuranyo na bo. Yezu ati: “niba mwikundiye ababakunda gusa mwabishimirwa mute, ko n’abanyabyaha bakunda abanyabyaha? Niba mugirira neza ababagirira neza namwe, mwabishimirwa mute ko n’abanyabyaha babigenza batyo? …
Mu by’ukuri icyo adusaba ni ugukora icyazaduhesha ingororano y’ijuru aricyo kwigana ingiro ya Data we ugirira neza indashima n’abagiranabi. Bavandimwe, dusabe Nyagasani ingabire ye kuko ni yo yonyine yatuma dushyira mu ngiro inyigisho ye y’uyu munsi.
Umubyeyi Bikira Mariya Umwamikazi wa Kibeho nahore atubera urugero mu nzira y’ubutagatifu duhamagarirwa kandi adusabire.
Icyumweru cyiza kuri mwese!
Padiri Oswald SIBOMANA


text:
cyenge
Yagaruye Ubuyanja
By Amakuru ki ? on 13 décembre 2011
Uyu mugani bawucira ku muntu warwaye akamererwa nabi cyangwa uwazironzwe n’umukeno : abo bombi, ali ukize iyo ndwara y’ubujyahabi ali n’ukiranutse n’ubukene, iyo bazahutse bakabyibuha, uwo babonye baravuga ngo “Yagaruye ubuyanja !” Byavuzwe n’abagombozi bo ku Musamo mu Nduga; ahasaga umwaka w’i 1300. Icyo gihe, Ruganzu Bwimba yali amaze gutabara bucengeli i Gisaka, u Rwanda […]
Posted in Umuco | Tagged cyenge, Cyilima, Gasabo, musambira, nduga, ubuyanja